ישיבת מליאה, כנסת 25, פרוטוקול מספר 24, 2023-01-04 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום י"א בטבת התשפ"ג, 4 בינואר 2023

אמיר אוחנה:       הסעיף הראשון על סדר-היום – הצעת הוועדה המסדרת בדבר הרכב הוועדות

אמיר אוחנה:  הוועדה המסדרת אומנם סיימה את דיוניה, אך על מנת לאפשר לסיעות לשבץ את נציגיהן בוועדות, נצא כעת להפסקה, ונחדש את הישיבה בתוך שעה

אמיר אוחנה:  הפסקה

אמיר אוחנה: רבותיי, אנחנו מחדשים את הישיבה

אמיר אוחנה:  על סדר-היום – הצעת הוועדה המסדרת בדבר הרכב הוועדות

אמיר אוחנה:  יציג את ההצעה יושב-ראש הוועדה המסדרת חבר הכנסת אופיר כץ

אמיר אוחנה:  היכן אופיר? פה

אמיר אוחנה:  בבקשה, אדוני

אמיר אוחנה:  לרשותך עשר דקות

הוועדה המסדרת): תודה רבה, אדוני היושב-ראש

הוועדה המסדרת):  חבריי חברי הכנסת, בהתאם להוראות סעיף 2א(ג) לחוק הכנסת, התשנ"ד–1994, אני מתכבד להביא לאישור הכנסת את הצעת הוועדה המסדרת בדבר הרכב הוועדות הקבועות של הכנסת

הוועדה המסדרת):  הוועדה המסדרת אישרה את ההצעה שאציג בפניכם ברוב של 14 חברים, ללא מתנגדים

הוועדה המסדרת):  אני רואה חשיבות בהתנעה מהירה של עבודת הוועדות

הוועדה המסדרת):  לצד מרבית הוועדות יצוין שם היושב-ראש המיועד

הוועדה המסדרת):       בהתאם להוראות התקנון, יושבי-הראש ייבחרו בוועדות השונות לפי המלצת הוועדה המסדרת

הוועדה המסדרת):  בשבוע הבא תבחר ועדת הכנסת את שני יושבי-הראש הנוספים מטעם הליכוד

הוועדה המסדרת):  יצוין כי בעת הדיון בוועדה המסדרת דובר על כך שיוקמו ועדות קבועות נוספות באמצעות תיקון תקנון וכן ועדות מיוחדות

הוועדה המסדרת):  עניין זה יובא לאישור ועדת הכנסת והמליאה בקרוב

הוועדה המסדרת):      יש סיעות שטרם השלימו את איוש החברים בוועדות, ולפיכך, בשלב הזה תימסר רק זכאות אותה סיעה למקומות בוועדות ללא פירוט השמות, וזאת כדי לא לעכב את הקמת הוועדות, והשמות יימסרו בהמשך

הוועדה המסדרת):  אני גם אומר שבמרבית הוועדות קיבלנו את רוב השמות

הוועדה המסדרת):       עם אישור הרכב הוועדות הקבועות תחדל לכהן הוועדה המסדרת וכן שתי הוועדות הזמניות, לענייני כספים וחוץ וביטחון

הוועדה המסדרת):       לפני שאעבור להקראה, אני רוצה לומר שהאופוזיציה הנוכחית יצרה תקדים בכנסת הקודמת

הוועדה המסדרת):  אני אגיד את זה שוב: רמסו אותנו ואת הייצוג של הציבור שלנו, שבחר בנו, בוועדות

הוועדה המסדרת):  לצערי, הם עשו את זה בגיבוי מכל מקום – גם יועצים משפטיים, גם בג"ץ, אף אחד פה לא באמת נזעק ולא הציל אותנו מהמהלך הזה

הוועדה המסדרת):  מה שהיה מעניין, אדוני היושב-ראש, כששמנו את החלוקה, הוא שחברי וחברות כנסת חדשים בבית פתחו ושאלו בצדק: למה בוועדות – לא יודע אם לקרוא לזה פחות מרכזיות, יש לנו ארבעה, חמישה ושישה חברים, ובוועדת הכספים יש לנו, לסיעות גדולות, רק שני חברים? זו שאלה באמת במקום

הוועדה המסדרת):  הם שאלו את זה כי הם פשוט לא ידעו מה היה בכנסת הקודמת

הוועדה המסדרת):  זו בדיוק אותה חלוקה שעשו לנו, לדוגמה, הליכוד כמפלגה גדולה – גם לנו נתנו רק שני נציגים בוועדת הכספים

הוועדה המסדרת):  הפליאה הזו שלהם היא הפליאה שלנו, שנמשכה, לצערי, שנה וחצי

הוועדה המסדרת):  אנחנו די עשינו פה העתק-הדבק – את מה שהקואליציה הקודמת עשתה לנו אנחנו עושים עכשיו

בועז טופורובסקי: כן, אבל אנחנו לא מחרימים

הוועדה המסדרת): אתה יודע, בועז, אתם אוכלים עכשיו את הדייסה שאתם בישלתם

הוועדה המסדרת):  אין מה לעשות

בועז טופורובסקי: למה להחרים - - -     

הוועדה המסדרת): אתם אוכלים את הדייסה שאתם בישלתם

הוועדה המסדרת):  יכולתם להיות הוגנים, אבל בחרתם לרמוס אותנו

הוועדה המסדרת):  מי שיצר את התקדים הזה הוא אתם, ועכשיו אתם מקבלים חלוקה לפי התקדים שאתם יצרתם

אוריאל בוסו: לא נכון

אוריאל בוסו:  אופיר - - -      

בועז טופורובסקי: נכון

הוועדה המסדרת): המפתח הוא אותו מפתח

אוריאל בוסו: עשו יותר חברים אצלם, כי היו להם פחות חברים בקואליציה בפועל

הוועדה המסדרת): המפתח הוא אותו מפתח

הוועדה המסדרת):  זה מתמטי

הוועדה המסדרת):  בזה אתה לא יכול לגעת

הוועדה המסדרת):  לגבי החלוקה של הוועדות, המפתח לפי חברי כנסת שלפיו נקבע כמה מגיע לכל סיעה הוא מפתח קבוע לכולם

הוועדה המסדרת):  את זה אתה מחלק לכולם, ואת זה אי-אפשר לשנות

הוועדה המסדרת):  מה שהם שינו הוא החלוקה בתוך הוועדות, ובפעם הראשונה הם קבעו לאופוזיציה איפה תהיה ואיפה לא, ובוועדות המרכזיות הם החליטו שהם מורידים לנו, שמו במקומות אחרים לפי איך שנראה להם, והגדילו גם את היחסים

הוועדה המסדרת):  עכשיו יש חברי כנסת חדשים שלא הכירו את זה, ועכשיו הם מתפלאים למה זה קורה

הוועדה המסדרת):  אז שישאלו את החברים הוותיקים שלהם, שעשו לנו את אותו הדבר בדיוק, למה זה קורה

הוועדה המסדרת):       אם כך, אני עובר לוועדות

הוועדה המסדרת):  ועדת הכנסת תמנה 17 חברים: סיעת הליכוד – חמישה חברים: אופיר כץ, ניסים ואטורי, חנוך מלביצקי, בועז ביסמוט ומשה סעדה; סיעת יש עתיד – שני חברים; סיעת המחנה הממלכתי – שני חברים: מתן כהנא וזאב אלקין; סיעת ש"ס – שני חברים: ינון אזולאי ואברהם בצלאל; סיעת יהדות התורה – חבר אחד; סיעת הציונות הדתית – שמחה רוטמן; סיעת עוצמה יהודית – צביקה פוגל; סיעת ישראל ביתנו – עודד פורר; רע"מ – ווליד טאהא; חד"ש-תע"ל –עדיין אין שם

הוועדה המסדרת):  יושב-ראש הוועדה יהיה חבר הכנסת אופיר כץ

הוועדה המסדרת):      ועדת הכספים תמנה 18 חברים

הוועדה המסדרת):  יצוין כי הוועדה המסדרת הצביעה בהתאם לסעיף 3(ד) לחוק הכנסת פה אחד וברוב של יותר משלושה רבעים מחבריה, כי בתקופת כהונת הכנסת העשרים-וחמש מספר חברי ועדת הכספים לא יעלה על 20

הוועדה המסדרת):  סיעת הליכוד – ארבעה חברים: דני דנון, אליהו רביבו, חנוך מלביצקי ואלי דלל; סיעת יש עתיד – שני חברים; סיעת המחנה הממלכתי – שני חברים: אורית פרקש הכהן ושרן מרים השכל; סיעת ש"ס – שני חברים: ינון אזולאי ויוני משריקי; סיעת יהדות התורה – שני חברים: משה גפני ונציג נוסף; סיעת הציונות הדתית – חבר אחד: משה סולומון; סיעת עוצמה יהודית – חבר אחד: יצחק קרויזר; סיעת ישראל ביתנו – חבר אחד: חמד עמאר; סיעת רע"מ – חברה אחת: אימאן ח'טיב יאסין; סיעת חד"ש-תע"ל – שני חברים: אחמד טיבי ועאידה תומא סלימאן

הוועדה המסדרת):       ממלאי מקום קבועים: לסיעת הליכוד ארבעה נציגים; לסיעת יש עתיד שני נציגים; לסיעת המחנה הממלכתי שני נציגים: אלון שוסטר ומיכאל ביטון; לסיעת ישראל ביתנו נציג אחד: עודד פורר; לסיעת חד"ש-תע"ל נציגה אחת: נעמה לזימי, מסיעת העבודה

הוועדה המסדרת):  יושב-ראש הוועדה יהיה חבר הכנסת משה גפני

הוועדה המסדרת):      ועדת הכלכלה תמנה 15 חברים: סיעת הליכוד – חמישה חברים: אליהו רביבו, שלום דנינו, בועז ביסמוט, אלי דלל ונציג נוסף; סיעת יש עתיד – שני חברים; סיעת המחנה הממלכתי – שני חברים: אלון שוסטר וזאב אלקין; סיעת ש"ס – שני חברים: אוריאל בוסו ואברהם בצלאל; סיעת יהדות התורה – חבר אחד; סיעת הציונות הדתית – חבר אחד: אוהד טל; סיעת ישראל ביתנו – חבר אחד: אביגדור ליברמן; סיעת חד"ש-תע"ל – חבר אחד: עופר כסיף

הוועדה המסדרת):  ממלאי מקום קבועים – לסיעת ישראל ביתנו: יוליה מלינובסקי

הוועדה המסדרת):  יושב-ראש הוועדה יהיה חבר כנסת מסיעת הליכוד שוועדת הכנסת תקבע בהמשך

הוועדה המסדרת):      ועדת החוץ והביטחון תמנה 17 חברים: סיעת הליכוד – חמישה חברים: אליהו רביבו, שלום דנינו, בועז ביסמוט, משה סעדה ונציג נוסף; סיעת יש עתיד – ארבעה חברים: אורנה ברביבאי, מאיר כהן, אלעזר שטרן ורם בן ברק; סיעת המחנה הממלכתי – שני חברים: גדי איזנקוט וגדעון סער; סיעת ש"ס – חבר אחד: ינון אזולאי; סיעת יהדות התורה – חבר אחד; סיעת הציונות הדתית – חבר אחד: משה סולומון; סיעת עוצמה יהודית – חבר אחד: אלמוג כהן; סיעת ישראל ביתנו – חברה אחת: שרון ניר; סיעת העבודה – חברה אחת: מרב מיכאלי

הוועדה המסדרת):  ממלאי מקום קבועים: לסיעת הליכוד חמישה נציגים; לסיעת יש עתיד ארבעה נציגים; לסיעת המחנה הממלכתי שני נציגים: בני גנץ וזאב אלקין; לסיעת ש"ס – אוריאל בוסו; ליהדות התורה – נציג אחד; לסיעת בציונות הדתית: אוהד טל; לעוצמה יהודית – נציג אחד; לסיעת ישראל ביתנו – יבגני סובה; לסיעת העבודה – נציג אחד

הוועדה המסדרת):  יושב-ראש הוועדה יהיה חבר כנסת מטעם הליכוד שוועדת הכנסת תקבע בהמשך

הוועדה המסדרת):      ועדת הפנים והגנת הסביבה תמנה 15 חברים: סיעת הליכוד – ארבעה חברים: אליהו רביבו, ניסים ואטורי, שלום דנינו וחנוך מלביצקי; סיעת יש עתיד – שני חברים; סיעת המחנה הממלכתי – שני חברים: מתן כהנא וזאב אלקין; סיעת ש"ס – חבר אחד: אברהם בצלאל; סיעת יהדות התורה –חבר אחד: יעקב אשר; סיעת הציונות הדתית – חבר אחד: אוהד טל; סיעת עוצמה יהודית – חברה אחת: לימור סון הר מלך; סיעת ישראל ביתנו – חברה אחת: יוליה מלינובסקי; סיעת רע"מ – חבר אחד: ווליד טאהא; סיעת חד"ש-תע"ל – חבר אחד: יוסף עטאונה

הוועדה המסדרת):  יושב-ראש הוועדה יהיה חבר הכנסת יעקב אשר

הוועדה המסדרת):      ועדת החוקה, חוק ומשפט תמנה 16 חברים: סיעת הליכוד – ארבעה חברים: ניסים ואטורי, טלי גוטליב, בועז ביסמוט ואלי דלל; סיעת יש עתיד – שני חברים; סיעת המחנה הממלכתי – חבר אחד: מתן כהנא; סיעת ש"ס – שני חברים: אברהם בצלאל ויוני משריקי; סיעת יהדות התורה – חבר אחד; סיעת הציונות הדתית – חבר אחד: שמחה רוטמן; סיעת עוצמה יהודית – חבר הכנסת יצחק קרויזר; סיעת ישראל ביתנו – חברה אחת: יוליה מלינובסקי; סיעת רע"מ – חבר אחד: מנסור עבאס; סיעת חד"ש-תע"ל – חבר אחד: עופר כסיף; סיעת העבודה – חבר אחד

הוועדה המסדרת):  ממלאי מקום קבועים – לסיעת הציונות הדתית: אוהד טל

הוועדה המסדרת):  יושב-ראש הוועדה יהיה חבר הכנסת שמחה רוטמן

הוועדה המסדרת):       ועדת העלייה, הקליטה והתפוצות תמנה 15 חברים: סיעת הליכוד – ארבעה חברים: טלי גוטליב, בועז ביסמוט ושני נציגים נוספים; סיעת יש עתיד – ארבעה חברים; סיעת המחנה הממלכתי – זאב אלקין; סיעת ש"ס – חבר אחד: יוסף טייב; סיעת יהדות התורה – חבר אחד; סיעת הציונות הדתית – חבר אחד: אוהד טל; סיעת עוצמה יהודית – חבר אחד: צביקה פוגל; סיעת ישראל ביתנו – חבר אחד: עודד פורר; סיעת העבודה – חבר אחד

הוועדה המסדרת):  ממלאי מקום קבועים – לסיעת ישראל ביתנו: יבגני סובה

הוועדה המסדרת):  יושב-ראש הוועדה יהיה חבר הכנסת עודד פורר, שנכנס כרגע

הוועדה המסדרת):  בהצלחה

הוועדה המסדרת):       ועדת החינוך, התרבות והספורט תמנה 15 חברים: סיעת הליכוד – ארבעה חברים: חנוך מלביצקי ושלושה נציגים נוספים; סיעת יש עתיד – שלושה חברים; סיעת המחנה הממלכתי – חברה אחת: יפעת שאשא ביטון; סיעת ש"ס – חבר אחד: יוסף טייב; סיעת יהדות התורה – חבר אחד; סיעת הציונות הדתית – חבר אחד: משה סולומון; סיעת עוצמה יהודית – חברה אחת: לימור סון הר מלך; סיעת ישראל ביתנו – חבר אחד: יבגני סובה; סיעת חד"ש-תע"ל – חבר אחד: יוסף עטאונה; סיעת העבודה – חבר אחד

הוועדה המסדרת):  ממלאי מקום קבועים – לסיעת יש עתיד נציג אחד: מנסור עבאס, מטעם סיעת רע"מ

הוועדה המסדרת):  יושב-ראש הוועדה יהיה חבר הכנסת יוסף טייב

הוועדה המסדרת):       ועדת העבודה, הרווחה והבריאות תמנה 15 חברים: סיעת הליכוד – ארבעה חברים: טלי גוטליב ושלושה נציגים נוספים; סיעת יש עתיד – שני חברים; סיעת המחנה הממלכתי – חבר אחד: חילי טרופר; סיעת ש"ס – חבר אחד: אוריאל בוסו; סיעת יהדות התורה – חבר אחד: ישראל אייכלר; סיעת הציונות הדתית – חבר אחד: משה סולומון; סיעת עוצמה יהודית – חבר אחד: אלמוג כהן; סיעת ישראל ביתנו – חבר אחד: יבגני סובה; סיעת רע"מ – חבר אחד: ואליד אל הואשלה; סיעת חד"ש-תע"ל – חבר אחד: עאידה תומא סלימאן; סיעת העבודה – חבר אחד

הוועדה המסדרת):  יושב-ראש הוועדה יהיה חבר הכנסת ישראל אייכלר

הוועדה המסדרת):       הוועדה לענייני ביקורת המדינה תמנה עשרה חברים: סיעת הליכוד – ארבעה חברים: אליהו רביבו, טלי גוטליב, חנוך מלביצקי ומשה סעדה; סיעת יש עתיד – שני חברים: מיקי לוי ונציג נוסף; סיעת המחנה הממלכתי – חבר אחד: חילי טרופר; סיעת ש"ס – חבר אחד: אוריאל בוסו; סיעת יהדות התורה – חבר אחד; סיעת רע"מ – חבר אחד: ואליד אל הואשלה

הוועדה המסדרת):  יושב-ראש הוועדה יהיה חבר הכנסת מיקי לוי

הוועדה המסדרת):  בוועדה המסדרת צוין כי ראשות הוועדה תחולק כך שיו"ר מסיעת יש עתיד יכהן בשני השלישים הראשונים של הקדנציה, ולאחר מכן ייבחר יו"ר מסיעת המחנה הממלכתי

הוועדה המסדרת):       הוועדה לקידום מעמד האישה ולשוויון מגדרי תמנה שמונה חברים: סיעת הליכוד – שני חברים: אליהו רביבו ואלי דלל; סיעת יש עתיד – ארבעה חברים; סיעת המחנה הממלכתי – חבר אחד: פנינו תמנו; סיעת רע"מ – חבר אחד: אימאן ח'טיב יאסין

הוועדה המסדרת):  יושבת-ראש הוועדה תהיה חברת הכנסת פנינה תמנו שטה

הוועדה המסדרת):  בוועדה המסדרת צוין כי ראשות הוועדה תחולק כך שיו"ר מסיעת המחנה הממלכתי יכהן בשני השלישים הראשונים של הקדנציה, ולאחר מכן ייבחר יו"ר מסיעת יש עתיד

הוועדה המסדרת):       ועדת המדע והטכנולוגיה תמנה 13 חברים: סיעת הליכוד – שני חברים: ניסים ואטורי ושלום דנינו; סיעת יש עתיד – חמישה חברים; סיעת המחנה הממלכתי – חברה אחת: אורית פרקש הכהן; סיעת ש"ס – חבר אחד: יוסף טייב; סיעת הציונות הדתית – חבר אחד: משה סולומון; סיעת ישראל ביתנו – חבר אחד: חמד עמאר; סיעת רע"מ – חבר אחד: יאסר חוג'יראת; סיעת חד"ש-תע"ל – חבר אחד: איימן עודה

הוועדה המסדרת):  יושב-ראש הוועדה יהיה חבר הכנסת איימן עודה

הוועדה המסדרת):       אבקש כי הכנסת תאשר את הצעת הוועדה המסדרת בדבר הרכב – אני מתקן; לגבי ועדת הכנסת, ועדת הכנסת תחולק לשני חלקים: חלק ראשון של הקדנציה, וחלק שני שיהיה לסיעת ש"ס

הוועדה המסדרת):  נועה, עוד משהו ששכחתי? זהו

הוועדה המסדרת):       אבקש כי הכנסת תאשר את הצעת הוועדה המסדרת בדבר הרכב ועדות הכנסת הקבועות בכנסת העשרים-וחמש

הוועדה המסדרת):  תודה רבה לכולם

אמיר אוחנה: תודה רבה ליושב-ראש הוועדה המסדרת

אמיר אוחנה:  נעבור עתה לדיון האישי

אמיר אוחנה:  ראשון הדוברים – חבר הכנסת מיקי לוי, בבקשה

אמיר אוחנה:  שלוש דקות לרשותך, אדוני

מיקי לוי: תודה רבה, אדוני היושב-ראש

מיקי לוי:  חבר הכנסת כץ, כדי שנדייק, הוויכוח בסוף נסב על שני מקומות בוועדת כספים – על זה נפל הכול

מיקי לוי:  אני, בתצהיר שלי לבג"ץ, יצאתי נגד הממשלה ואמרתי שהחלוקה אינה על דעתי

מיקי לוי:  שלח בג"ץ חזרה את האנשים לדון בנושא עוד פעם

מיקי לוי:  התקיימו אצלי בלשכה שש ישיבות בעניין הזה

מיקי לוי:  בסוף זה התפוצץ – כן, שניים בוועדת כספים, לא אחד בוועדת כספים

מיקי לוי:  על זה זה התפוצץ, אבל מה זה חשוב

הוועדה המיוחדת): - - -     

מיקי לוי: אדוני היושב-ראש – תודה

הוועדה המיוחדת): - - -     

מיקי לוי: אני לא הפרעתי לך

מיקי לוי:  לא הפרעתי לך

מיקי לוי:  לא הפרעתי לך

מיקי לוי:  תודה רבה

מיקי לוי:       אדוני היושב-ראש, צוהריים טובים לך

מיקי לוי:  זו הפעם הראשונה שאני עומד כאן

מיקי לוי:  אתמול עשינו חפיפה, ואני מאחל לך בתפקידך החדש הצלחה רבה

מיקי לוי:  הצלחתך היא הצלחתו של הבית הזה

אמיר אוחנה: תודה

מיקי לוי: אדוני היושב-ראש, אתמול נפל דבר

מיקי לוי:  אני כן עומד על זכותם של יהודים לעלות להר הבית

מיקי לוי:  זהו מקום קדוש ליהודים

מיקי לוי:       בממשלה היוצאת היו את המספרים הכי גדולים של הביקורים של יהודים בהר הבית – יום ירושלים, חגי ישראל

מיקי לוי:  כאשר עושים זאת בתבונה ובשום שכל, הכול בסדר והכול עובר בשקט

מיקי לוי:       הבעיה היא כשמתחילה הפרובוקציה – הצהרות בומבסטיות לתקשורת, צילומים מתוך הר הבית, הכנסת אצבע לעין כדי להרגיז

מיקי לוי:  חבר הכנסת בן גביר, השר בן גביר, אתה רוצה לבקר? תבקר

מיקי לוי:  תבוא בשקט

מיקי לוי:  אתה לא במסע בחירות

מיקי לוי:  אין צורך בהצהרות פופוליסטיות בומבסטיות

מיקי לוי:  זהו שר שאינו מפנים את האחריות שלו ומשחק משחקים ילדותיים שעלולים להבעיר את השטח

מיקי לוי:  מי שלא מבין – אי- אפשר

אמיר אוחנה: רבותיי חברי הכנסת, נא לשמור על השקט

אמיר אוחנה:  קשה מאוד לשמוע כך

אמיר אוחנה:  תודה

אמיר אוחנה:  בבקשה

מיקי לוי: שר שאינו מפנים את האחריות שלו ומשחק משחקים ילדותיים

מיקי לוי:  מי שאינו מבין את הפיצוץ הטמון בהר הבית ואת הפוטנציאל, אינו מבין את ההשלכות

מיקי לוי:  הר הבית – חבית חומר הנפץ של העולם

מיקי לוי:       כן, כבר אנחנו רואים את התגובות

מיקי לוי:  סין ומדינות אחרות מבקשות במליאת האו"ם לדון בנושא

מיקי לוי:  צריך להביט מסביב ולראות את תגובות מדינות ערב ולהאזין לדאגה של מדינות העולם הידידותיות לישראל

מיקי לוי:  תמונת המודיעין, אדוני היושב-ראש, אינה מונחת לפניי, אבל אני הייתי שם, מתפקיד מפקד פלוגה ועד תפקיד מפקד מחוז

מיקי לוי:  שנים רבות של ניסיון

מיקי לוי:  באוקטובר 2000, לאחר עלייתו של שרון וכמה חברי כנסת מהליכוד להר הבית, פרצו מהומות עם נפגעים רבים

מיקי לוי:  הר הבית נסגר לשלוש שנים לביקורי יהודים על ידי הוואקף בגיבוי ירדן

מיקי לוי:  כן, אני – אני הייתי מפקד המחוז שפתח ופעל לפתיחת הר הבית ללא כדור אחד, בשכל רב

מיקי לוי:  אני שפתחתי את הר הבית לביקורים מחדש

מיקי לוי:       אני מקווה שלא יהיו לעליות של בן גביר השלכות רוחב – עזה, איו"ש, ואף חלילה מעבר לכך; כבר הלילה ראינו שיגור – כושל, לשמחתי – מעזה

מיקי לוי:  הר הבית הוא אחד המקומות הרגישים בעולם מבחינה דתית

מיקי לוי:  תפסיקו לשחק שם

מיקי לוי:  מכאן נובע פוטנציאל הפיצוץ

מיקי לוי:  המעשה של השר בן גביר חסר אחריות, וכולנו נשלם על כך

מיקי לוי:  אומר בן גביר בערוץ 12: "הייתי עולה בכל מחיר" – איזה מחיר? מחיר שאנחנו נשלם? חייבים לשמור על הסטטוס קוו

מיקי לוי:  חולשתו של ראש הממשלה נתניהו אל מול הקיצוניים בממשלה הזו תביא לתוצאות קשות בכל התחומים

מיקי לוי:  כולנו נשלם על כך

מיקי לוי:  חייבים לשמור על הסטטוס קוו

מיקי לוי:  תודה רבה

אמיר אוחנה: תודה לך, אדוני

אמיר אוחנה:  חבר הכנסת גלעד קריב יעלה ויבוא

אמיר אוחנה:  אחריו – חבר הכנסת אביגדור ליברמן

אמיר אוחנה:  אני מבקש מכל הדוברים לשמור על מסגרת הזמנים – שלוש דקות

אמיר אוחנה:  איאלץ להקפיד על כך, כי רשימת הדוברים ארוכה, ונעולה החל מרגע זה

גלעד קריב: אדוני היושב-ראש, חבריי חברי הכנסת, האמת היא שביקשתי את רשות הדיבור על מנת להסיר את הכובע בפני השר לביטחון לאומי

גלעד קריב:  מאז תרגיל ההונאה שביצע גדעון השופט לצבא המדיני, לא הציג מצביא עברי תרגיל הונאה כה מבריק עד שבא השר בן גביר ושחרר שנית את הר הבית

גלעד קריב:  למול סרטון הטיקטוק הנחוש שלו גם קריאתו של מוטה גור "הר הבית בידינו" נשמעת עתה כלחישה חרישית

גלעד קריב:  איזה תרגיל מבריק

גלעד קריב:  רק בזכותו הכניע בן גביר את התקשורת הישראלית, ולא רק את התקשורת – חוכמתו של השר אפשרה לו לטמון פח גם לשב"כ וליתר גורמי הביטחון בתרגיל שעוד ראוי שיילמד במכללה לפיקוד ומטה

גלעד קריב:      ראשית, מפרסמים הצהרה פומבית ללא תיאום על ביקור מיידי בהר הבית, ולאחר שהחמאס משמיע את האיומים הצפויים, מעמידים את מערכת הביטחון בפני עובדה מוגמרת, שהרי הם, במערכת הביטחון, בניגוד לשר, באמת חושבים על החוסן הלאומי ועל ההכרח שלא להקרין חולשה מול איומיו של ארגון טרור

גלעד קריב:  כך פועלים אנשי אסטרטגיה אמיתיים – מעצימים את פעולתם על ידי תגובותיו הצפויות של האויב

גלעד קריב:       ואם לא די בחוכמה היתרה של השר הגדול על התקשורת ועל גורמי הביטחון, הרי שהמכה הניצחת שהנחית על ראש הממשלה, באמת ראוי שתכניס אותו לפנתיאון הגבורה היהודי

גלעד קריב:  תוך ארבעה ימים בלבד מהשבעת הממשלה הצליח השר בן גביר להבהיר לנתניהו מיהו בעל הבית האמיתי ומי קובע את סדר-היום הלאומי

גלעד קריב:  ממש מלחמת ארבעת הימים

גלעד קריב:  נתניהו ציפה לשבוע של שיחות ברכה ממנהיגי העולם ומנסיעה מחבקת לאמירויות

גלעד קריב:  אפילו את האבק מעל מטוס הרהב והשחץ "כנף ציון" התחילו להסיר, ואז בא בן גביר והכריע גם אותו; שיחות נזיפה מממשל ביידן, כתף קרה ממדינות אירופה, דיון במועצת הביטחון ומסרים קשים ממדינות הסכמי אברהם – וכל זה בשביל מה? בשביל שבן גביר יצלם סרטון טיקטוק על הר הבית

גלעד קריב:       מכיוון שתרגיל ההונאה הצליח כל כך, אדוני, חבל להתעמק בפרטים השוליים דוגמת העלייה של השר מכניסה צדדית לביקור חפוז בשעת בוקר מוקדמת ושחזהו היה מנופח לא מגאווה אלא משכפ"ץ

גלעד קריב:  לא ראוי להזכיר גם שבשנה האחרונה ביקרו בהר הבית המוני יהודים ושהממשלה היוצאת ניהלה את ענייני ההר ברגישות ובנחישות, כפי שנדרש

גלעד קריב:  העיקר – ובכך אסיים – שבן גביר הוכיח לכולם שבין שהוא הופך דוכן בשוק בחברון ובין שהוא מנופף באקדח בחניון, בין שהוא מורד בכוח מהדוכן ובן שהוא השר הלאומי לביטחון – מה שמעניין אותו באמת הוא ההופעה באולפן

גלעד קריב:  בקיצור, אדוני היושב-ראש, גיבור דה לה שמאטע וא יידישע פרטיזן

אמיר אוחנה: תודה לאדוני

אמיר אוחנה:  חבר הכנסת אביגדור ליברמן – איננו נוכח; חברת הכנסת עודד פורר, ואחריו –חברת הכנסת טלי גוטליב

מאיר פרוש: - - - היו מהומות בכותל המערבי - - -     

גלעד קריב: בוקר טוב, השר פרוש

אמיר אוחנה: תודה לחברי הכנסת פרוש וקריב

גלעד קריב: - - -      

עודד פורר: פרוש, התפללת תפילה לשלום המדינה?      

מאיר פרוש: - - - הר הבית

עודד פורר: אדוני השר, התפללת תפילה לשלום המדינה?      

מאיר פרוש: רפורמי - - -     

גלעד קריב: - - - שר - - -     

עודד פורר: התפללת לשלום המדינה בסוף השבוע האחרון?      

אמיר אוחנה: תודה לחברי הכנסת

אמיר אוחנה:  השר פרוש - - -     

גלעד קריב: גם אתה גיבור גדול

אמיר אוחנה: השר פרוש, אני מודה לך

אמיר אוחנה:  חבר הכנסת קריב, תודה רבה

אמיר אוחנה:  חבר הכנסת פורר, שלוש דקות לרשותך

גלעד קריב: שלח את הילדים שלך לצבא ואז תטיף לי מוסר, חוצפן

עודד פורר: תודה, אדוני היושב-ראש

עודד פורר:  חבריי חברי הכנסת, שלא כמנהג רוב חברי הכנסת אני אתייחס לנושא הדיון

עודד פורר:  אז לעניין הקמת הוועדות, ראשית אני רוצה להודות ליושב-ראש סיעת ישראל ביתנו אביגדור ליברמן ולסיעה, שבחרו אותי לייצג ולעמוד בראשות ועדת העלייה והקליטה

עודד פורר:  ובנושא הקמת הוועדות, ועדת העלייה והקליטה, שלא התכנסה כבר שנתיים – שרת העלייה והקליטה היוצאת, שנתיים לא התכנסה ועדת העלייה והקליטה

עודד פורר:  אז אני רק אומר לחברים שיושבים גם באופוזיציה וגם בקואליציה: יש ועדות כלכליות ויש ועדות חברתיות, אבל יש רק ועדה אחת שעוסקת בציונות, וזאת ועדת העלייה, הקליטה והתפוצות

עודד פורר:  החשיבות של העלייה לארץ ישראל לאורך כל הדורות, בוודאי בעת הזאת, ובוודאי כשאנחנו מדברים על המצב של העם היהודי בתפוצות בחלק מהמקומות, היא עצומה, ואני שמח שאחרי תקופה ארוכה תוכל סוף-סוף להתכנס הוועדה ולקדם את הנושאים החשובים האלה לטובת העם והארץ

עודד פורר:  שיהיו בשורות טובות

אמיר אוחנה: בהצלחה

אמיר אוחנה:  תעלה ותבוא חברת הכנסת טלי גוטליב

אמיר אוחנה:  אחריה – חברת הכנסת שרון ניר, אם תהיה כאן, ואם לא – חברת הכנסת יוליה מלינובסקי

אמיר אוחנה:  שלוש דקות לרשותך, גברתי, בבקשה

טלי גוטליב: חברים יקרים, אני פונה פה גם לאופוזיציה וגם לקואליציה, זה חוצה מפה פוליטית

טלי גוטליב:  לא סוד שאני שמתי לי למטרה שחבר הכנסת אחמד טיבי לא יהיה סגן יו"ר הכנסת

טלי גוטליב:  אמרו לי בהתחלה שזה בתקנון; קראתי את התקנון, וראיתי שאין שום חובה שיהיה סגן מכל סיעה, ואז הבנתי שזה נוהג נפסד שתומך טרור – ואני מחמיאה לו – יהיה סגן יו"ר הכנסת

טלי גוטליב:  זה מישהו שכשבוועדה המסדרת ישבתי איתו ואמרתי שאני לא אצביע לו, הוא אמר: "לכו לעזאזל כולכם, טיפשים"

טלי גוטליב:  זה נמצא בערוץ הכנסת, אני לא ממציאה כלום

טלי גוטליב:      אבל מילא זה

טלי גוטליב:  מי שמפאר שהידים, מי שמדבר על מי שרצח חייל, נפש, והשאיר אותו לדמם למותו, הוא אחמד טיבי

טלי גוטליב:  מילא שאני צריכה לסבול את הנוכחות שלו בכנסת, כי בית המשפט העליון ובג"ץ קבע שבגלל שהוא כבר שנים פה, למרות הדעות שלו, שחותרות תחת קיומנו כמדינה יהודית ודמוקרטית – מילא שאני צריכה לסבול אותו פה, מילא שאני צריכה לסבול את התחושה הזו שלו שהוא בעל הבית – יושב כאן ורץ בכנסת ואומר: מי זאת גוטליב שתגיד שאני לא אהיה סגן יו"ר הכנסת? זאת חבילה אחת, וכולם – תצביעו

טלי גוטליב:       גם אם באתי לכנסת לשעה אחת, גם אם באתי ליום אחד או לקדנציה אחת בלבד, אני לא אעמוד מנגד כשחבריי, גם בקואליציה – גם אליכם אני פונה – כל מי שירים יד, גם במפלגות הדתיות ובמפלגת הליכוד, מפלגת הבית שלי – האנשים מסתכלים עלינו, אופוזיציה או קואליציה

טלי גוטליב:  אנחנו יכולים להיות קוטביים בדעות המדיניות שלנו בין ימין לשמאל, אבל זה חוצה מפה פוליטית

טלי גוטליב:  מחבל או תומך טרור או יועצו של גדול המרצחים, ערפאת, לא ישב כאן ויבזה אותנו

טלי גוטליב:  אתם תראו בסרטונים ביו-טיוב איך הוא מתנהג לחברי הכנסת, זה מזעזע לחשוב שהגענו לדבר הזה שנקרא פרלמנט, ומי שייתן לי הוראות יהיה לא אחר מאשר אחמד טיבי, שנתן ייעוץ ועצות לערפאת

טלי גוטליב:  חברים יקרים, שמאל או ימין, אנא מכם, ההצבעה לסיו"רים היא הצבעה משותפת על בלוק אחד, על חבילה אחת

טלי גוטליב:  משנת 2006 אחמד טיבי חושב שזה הבית שלו

טלי גוטליב:       חברים יקרים, על פי חוק המפלגות, מי שחותר תחת קיומה של מדינת ישראל כמדינה יהודית ודמוקרטית לא צריך להיות פה

טלי גוטליב:  אנחנו עוד נהדק את החוק הזה, כי נראה לבג"ץ שמי שחותר תחתנו – אנחנו נחוקק כאן חוקים שלא יאפשרו את זה

טלי גוטליב:  חברים יקרים, אני מבקשת מכם, אל תצביעו לחבילה שכוללת בסיו"רים את אחמד טיבי

טלי גוטליב:  זה לא לכבודנו כמדינה יהודית ודמוקרטית – שוות זכויות, אגב, לכל אזרחיה; זה לא לכבוד חיילינו ששילמו בחייהם כדי שאנחנו נהיה כאן פרלמנט מכבד; זה לא לזכות הערכים שלנו - -     

אמיר אוחנה: תודה, גברתי

טלי גוטליב: - - לא המורשת ולא ההיסטוריה

טלי גוטליב:  אחמד טיבי לא יהיה סגן יו"ר הכנסת

אמיר אוחנה: תודה, גברתי

אמיר אוחנה:  חברת הכנסת שרון ניר – אינה נוכחת

אמיר אוחנה:  חברת הכנסת יוליה מלינובסקי, ואחריה – חבר הכנסת חמד עמאר

אמיר אוחנה:  גברתי, שלוש דקות לרשותך

יוליה מלינובסקי: תודה רבה, אדוני היושב-ראש

יוליה מלינובסקי:  שרים, חבריי חברי הכנסת, ברשותכם, אני רוצה להתייחס לשני נושאים, וקודם כול – לסערת מינוי יושב-ראש הכנסת וההעדפות האישיות שלו

יוליה מלינובסקי:  אסור לנו להתייחס לבן אדם, כל בן אדם, לפי הדברים האישיים שלו

יוליה מלינובסקי:  זו זכותו המלאה של כל אחד לנהל את החיים האישיים שלו איך שהוא רוצה

יוליה מלינובסקי:  אני מקווה מאוד ובטוחה שהיושב-ראש הנוכחי נבחר לא בגלל שיש לו העדפות אישיות כאלה או אחרות אלא בגלל שהוא איש ראוי, שהוא בעל ניסיון, שיש לו מעמד בליכוד ושהוא מקובל על כל חברי הקואליציה

יוליה מלינובסקי:  פסול בעיניי להתייחס לבן אדם לפי מוצא, גזע, מין והעדפות אישיות כאלה ואחרות, מיניות

יוליה מלינובסקי:  אני פונה לכולם פה בכנסת: תפסיקו את השיח הפוגעני הזה

יוליה מלינובסקי:  אנחנו חייבים להתייחס לבן אדם באשר הוא בן אדם לפי התכונות האישיות שלו והרקורד המקצועי שלו ולא לפי שום דבר אחר

יוליה מלינובסקי:  זה דבר ראשון

יוליה מלינובסקי:      דבר שני, אדוני היושב-ראש – ואני שמחה שאתה מנהל את הישיבה – ראיתי עכשיו דיווחים בתקשורת, ואני מקווה שהדיווחים האלה שקריים ולא נכונים, אבל ברשותך אני כן רוצה להתייחס לכך שבכוונתך להדיח את מזכיר הכנסת דן מרזוק

יוליה מלינובסקי:  אני באמת מקווה מאוד שזה לא נכון ושזה משהו שיצא מהספינים, הסטיקים והטריקים, כי אסור למנות אנשים בתפקידים כל כך חשובים בכנסת לפי העדפות פוליטיות

יוליה מלינובסקי:  כולנו מכירים את דן – שוב, אני לא מתייחסת באופן אישי, אבל אנחנו מכירים את דן עוד כשהוא היה בלשכה המשפטית והיה עוזר של היועץ המשפטי של הכנסת ואחר כך נבחר לתפקיד מזכיר הכנסת

יוליה מלינובסקי:  זה תפקיד א-פוליטי

יוליה מלינובסקי:  בן אדם מתנהל בצורה מקצועית לחלוטין, גרידא, וככה זה צריך להיות

יוליה מלינובסקי:  יש תפקידים שכולנו מסכימים ומבינים שהם מה שנקרא מינוי אישי, כמו יועצים פרלמנטריים וכמו מנכ"ל שאתה מביא

יוליה מלינובסקי:  זה בסדר גמור

יוליה מלינובסקי:  מזכיר הכנסת זה תפקיד סופר-מקצועי

יוליה מלינובסקי:  כולנו זוכרים את ירדנה, שנבחרה ועוד עבדה עם בגין ואחר כך עבדה עם כל הממשלות ועם כל יושבי-ראש הכנסת, בלי שום קשר לזיקה פוליטית כזאת או אחרת

יוליה מלינובסקי:      אז אני פונה אליך, ואני חושבת שאתה כבן אדם שקול ומושכל תבין את הדבר

יוליה מלינובסקי:  אל תעשה דברים כאלה, כי זה פשוט מבזה את תפקיד הכנסת, עובדי הכנסת ובעלי תפקידים בכנסת

יוליה מלינובסקי:  כי מחר, אתה יודע, הגלגל מתהפך, וכולנו מכירים את חוק הבומרנג

יוליה מלינובסקי:  בטח שמעת על זה פעם

יוליה מלינובסקי:  אז מחר אתה לא תהיה יו"ר ויהיה יו"ר אחר, אז מה? הוא שוב יתחיל לעשות את כל הדבר הזה, מהיועצת המשפטית ועד המזכיר ועד עובדי הכנסת? זה לא מקובל, זה לא ראוי וזה גם נבזי כזה

יוליה מלינובסקי:  זה כזה לא מתאים

יוליה מלינובסקי:  אז אני פונה אליך מהבמה הזאת וגם לאנשים שקשורים לעניין

יוליה מלינובסקי:  אני מקווה מאוד שזה לא נכון, ואני מאחלת לך הצלחה ברמה האישית

אמיר אוחנה: תודה רבה לך, גברתי

אמיר אוחנה:      בטרם נעבור לחבר הכנסת חמד עמאר, יושב-ראש הקואליציה מבקש דקה הודעה

אופיר כץ: אני רוצה לתקן: מכיוון שאני עומד להביא המלצה על יושבי-ראש הוועדות מהליכוד בימים הקרובים, אני מבקש להודיע שיחד איתה אביא את שמות חברי הכנסת מהליכוד בשיבוץ של כלל הוועדות, שכן הם צריכים לעבור בישיבת הסיעה שלנו, מה שאומר שההודעה שציינתי על חברי הכנסת מהליכוד בטלה, למעט חברותי בוועדת הכנסת, כיושב-ראש ועדת הכנסת

אופיר כץ:  בהמשך, בקרוב, אני אביא את יתר השמות של החברות בוועדות ויושבי-הראש

אמיר אוחנה: תודה לך, אדוני

אמיר אוחנה:      חבר הכנסת חמד עמאר יעלה ויבוא

אמיר אוחנה:  אחריו – חבר הכנסת יעקב אשר

אמיר אוחנה:  שלוש דקות לרשותך, אדוני

אמיר אוחנה:  בבקשה

חמד עמאר: אדוני היושב-ראש, חבריי חברי הכנסת, קודם כול אני רוצה לאחל לך הצלחה

חמד עמאר:  זו הפעם הראשונה שאני נואם ואתה מנהל את המליאה

חמד עמאר:  שתהיה לך הצלחה

אמיר אוחנה: תודה רבה

אמיר אוחנה:  תודה לאדוני

חמד עמאר: שנית, אדוני היושב-ראש, ב-1 בינואר 2023 הצעירים הדרוזים קיימו טקס מיוחד – טקס של שרפת צווי הריסה שקיבלו על הבתים הפרטיים שלהם, שבנו אותם על הקרקע הפרטית שלהם

חמד עמאר:  אני מכיר את נושא התכנון והבנייה שנים ורבות

חמד עמאר:  אני מטפל בנושא הזה יותר מ-14 שנים בכנסת, ואני אומר לכם, חבריי חברי הכנסת, בעיית התכנון והבנייה נמצאת אצל ועדות התכנון והבנייה ואצל הוועדות המחוזיות

חמד עמאר:  הם לא יודעים לאשר תוכניות על קרקע פרטית, ומה לעשות? הקרקע אצל העדה הדרוזית היא קרקע פרטית

חמד עמאר:  תארו לעצמכם שיש יישובים שלא אישרו להם תוכניות מתאר ותוכניות מפורטות יותר מ-30 שנה

חמד עמאר:  איך אותו צעיר יכול לבנות את הבית שלו כשלא אישרו לו תוכנית מתאר יותר מ-30 שנה? אתה יודע מה, אדוני היושב-ראש? הריבוי הטבעי אצל הדרוזים היום הוא הכי פחות במדינת ישראל, והסיבה היא סיבת הבנייה, כי אין להם אפשרות לבנות את הבית שלהם

חמד עמאר:      אז אני רוצה להגיד לאותם צעירים ששרפו את צווי ההריסה: אני תומך בכם, בצעד שעשיתם

חמד עמאר:  אני אעמוד לצידכם בכל מה שתעשו

חמד עמאר:  אעשה את הכול כאן, בכנסת, למענכם

חמד עמאר:  אני אהיה הקול שלכם בכנסת

חמד עמאר:      אני רוצה להגיד לך, אדוני היושב-ראש: אני הייתי במשרד האוצר, שר במשרד האוצר, ואישרנו תוכנית תלת-שנתית חסרת תקדים למגזר הדרוזי – 3 מיליארד שקל לשנת 2021, 2022 ו-2023, ותקצבנו את נושא התכנון והבנייה ביותר מ-70 מיליון שקל

חמד עמאר:  יותר מזה – העברנו את כל הכסף של 2021, 2022 ו-2023 למשרדים, שיתחילו את התכנון, ולא התחילו

חמד עמאר:  אגיד לך שתקצבתי הקמת שתי ועדות משנה: ועדה אחת במחוז צפון שתטפל ביישובים הדרוזיים בצפון, וועדה אחת במחוז חיפה שתטפל ביישובים עספיא ודאלית אל-כרמל

חמד עמאר:  הכסף – העברתי אותו, אדוני היושב-ראש

אמיר אוחנה: תודה לאדוני

חמד עמאר: משפט אחד: הכסף – העברתי אותו למשרד הפנים

חמד עמאר:  הוועדות הוקמו אבל לא התכנסו אפילו פעם אחת

חמד עמאר:  לכן, אני קורא לשר הפנים: הכסף כבר נמצא במשרד הפנים

חמד עמאר:  שיקים איתו ועדות משנה ויזרז את הנושא של התכנון והבנייה במגזר הדרוזי

אמיר אוחנה: תודה לחבר הכנסת חמד עמאר

אמיר אוחנה:  יעלה ויבוא חבר הכנסת יעקב אשר, אם הוא נוכח כאן

אמיר אוחנה:  אינני רואה אותו

אמיר אוחנה:  לכן, חברת הכנסת פנינה תמנו שטה – שגם אותה אינני רואה

אמיר אוחנה:  חברת הכנסת מירב בן ארי; חבר הכנסת יוסף עטאונה

אמיר אוחנה:  טוב, פנינה פה

אמיר אוחנה:  חברת הכנסת פנינה תמנו שטה, בבקשה

אמיר אוחנה:  גברתי, שלוש דקות לרשותך

פנינה תמנו: תודה, אדוני היושב-ראש

פנינה תמנו:  תחילה, ברכותיי

פנינה תמנו:  לא בירכתי אותך עדיין

אמיר אוחנה: תודה רבה

פנינה תמנו: כנסת נכבדה, ראשית, כמי שעתידה למלא את תפקיד יושבת-ראש הוועדה לקידום זכויות נשים ושוויון מגזרי, אני רוצה לפתוח ולהודות ליושב-ראש המחנה הממלכתי בני גנץ, שכבר בשלבים הראשונים, כשחבר הכנסת אלקין ניהל את המשא ומתן, נתן דגש ונלחם על הוועדה הזאת – כמי ששמים בראש סדר העדיפויות שלנו את נושא מעמד הנשים בישראל

פנינה תמנו:      אני חייבת לומר, האתגרים שעומדים בפני נשים בישראל הם אתגרים רחבי היקף

פנינה תמנו:  כמי שגדלה בצילן של שש נשים, אימא וחמש אחיות, שסללו את דרכן נגד לכל הסיכויים בהצלחה רבה, אני נחושה יחד עם כלל חברי הבית הזה – כי אני רואה את הנושא, קידום מעמד האישה, כנושא שהוא חוצה מפלגות

פנינה תמנו:  גם עכשיו אני רוצה לקרוא לממשלה המסתמנת, לחברי הממשלה המסתמנת, למנות נשים למנכ"ליות ולמשנות למנכ"ל

פנינה תמנו:  יש נשים מעולות, וזה בטח לאור העובדה שיש היעדר ייצוג של נשים בממשלה

פנינה תמנו:      אני יכולה לומר שבשנים האחרונות עסקתי לא מעט בכל מה שקשור לזכויות נשים, החל מנשים שחיות תחת אלימות, עובר דרך ניצול מחפיר של נשים בתעסוקה וכלה בייצוג – היעדר ייצוג, יותר נכון – של נשים בעמדות מפתח

פנינה תמנו:      יש לנו הרבה מה לעשות

פנינה תמנו:  זו זכות גדולה למלא את התפקיד הזה

פנינה תמנו:  אני מאוד נרגשת ורוצה להודות לחברי הוועדה המסדרת על ההצבעה הבוקר

פנינה תמנו:  תודה, אדוני היושב-ראש

אמיר אוחנה: תודה לך, גברתי

אמיר אוחנה:  חברת הכנסת מירב בן ארי – לא כאן; חבר הכנסת יוסף עטאונה – גם הוא לא כאן; חבר הכנסת ינון אזולאי – גם הוא לא נוכח

אמיר אוחנה:  חברת הכנסת נעמה לזימי, גם היא לא - - -     

נעמה לזימי: אני כאן

אמיר אוחנה: סליחה, לא ראיתי

אמיר אוחנה:  בבקשה, גברתי, שלוש דקות לרשותך

נעמה לזימי: תודה רבה, כבוד יושב-ראש הכנסת

נעמה לזימי:  הזדמנות גם לברך אותך - -     

אמיר אוחנה: תודה רבה, גברתי

נעמה לזימי: - - ולהגיד לך שהיה לך נאום מאוד מרגש

אמיר אוחנה: תודה

נעמה לזימי: ישבתי פה ואפילו הזלתי דמעה כשהסתכלתי על ההורים שלך ועל בן הזוג, וזה היה באמת מרגש

אמיר אוחנה: תודה, גברתי

נעמה לזימי: בבקשה

נעמה לזימי:  כנסת נכבדה, אני רוצה לדבר על השר לביטחון לאומי, שהחליט להיות שר ההתססה, השר לאצבע בעין

נעמה לזימי:  לא ביטחון – איך אני מגיע אל המקומות הכי רגישים כדי לתקוע אצבע בעין, כדי להתריס, אל מול כל תגובות הרבנים שנים ארוכות

נעמה לזימי:      אני לא אומרת את זה מאיזו עמדה של הזרה

נעמה לזימי:  אני מסורתית

נעמה לזימי:  יושבים פה חבריי

נעמה לזימי:  אנחנו יודעים שזה דבר שאסור לאשר אותו, שקדושת החיים חשובה מקדושת האדמה, ובכלל, שמהלך כזה, שהנפיצות שלו יכולה לעלות בשפיכות דמים, אין לו כל הצדקה לייצר את הדינמיקה המסוכנת הזו גם היום

נעמה לזימי:  אבל כשמדובר במי שאמון על הביטחון שלנו, על הביטחון האישי שלנו, שעשה מערכת בחירות שלמה על התחושה שלנו פה במרחב, שהולך, נטו באופן מתריס, כאצבע בעין, להוכיח, לא יודעת למי, מי בעל הבית – עם כל הכבוד, בסוף נדמה שהלאומנים הכי גדולים לא מבינים שיש פה ריבונות בעם ישראל

נעמה לזימי:  הקמנו מדינה

נעמה לזימי:  אין שום סיבה לערער על הריבונות הזו פעם אחר פעם

נעמה לזימי:      אבל כשאני רואה – אגב, אני רוצה להגיד, צעד אמיץ וחשוב – חבר הכנסת אורי מקלב אומר: מיותר לחלוטין, אל תעשו זאת – מפרסמים זאת ביתד, העיתון החרדי, אז עכשיו מסע הדה-לגיטימציה עבר אל החרדים, כי בסופו של דבר הגזענות הזו, האצבע בעין הזו, היא בדיוק לשם הפגנת הכוח והפרובוקציות

נעמה לזימי:  לא מעניין לא מי השותפים, לא מה עמדות הרבנים, לא מה יהיה על עתיד המקום הזה, לא מעניין שום דבר

נעמה לזימי:  העיקר לשם שיכרון הכוח

נעמה לזימי:      ואני אומרת, בסופו של דבר בבעיה הזאת צריך לטפל פסיכולוגית

נעמה לזימי:  יש אנשי טיפול לטפל בה, לא צריך להבעיר מדינה שלמה ואזור שלם בגלל שיש פה בעיית כוח קשה מאוד

נעמה לזימי:      ואני אסיים ואומר שפגיעה והדחה של מזכיר כנסת זו פגיעה בממלכתיות

נעמה לזימי:  אני חושבת שאם תלכו על הדבר הזה אתם באמת באמת איבדתם כל מוסר למה מהות המדינה הזו, הדמוקרטיה, הממלכתיות והמקומות שמאחדים את כולנו בלי הבדל

נעמה לזימי:  תודה רבה

אמיר אוחנה: תודה רבה לחברת הכנסת נעמה לזימי

אמיר אוחנה:  יעלה ויבוא חבר הכנסת משה טור פז, ואחריו – חברת הכנסת מיכל וולדיגר

משה טור פז: אדוני היושב-ראש, חבריי חברי הכנסת, החינוך בישראל הוא שכונה – לא שכונה מפוארת, לא שכונה שבה גדלתי, שכונה שכונה

משה טור פז:  האם יעלה על דעתו של מישהו שרמטכ"ל, ראש המטה הכללי, ימונה בגלל יכולותיו המדהימות כמורה? לא נראה לי

משה טור פז:  האם יעלה מישהו בדעתו שפעיל מפלגתי ימונה למנכ"ל משרד התחבורה? אה, בעצם דוגמה לא כל כך טובה

משה טור פז:  אבל, חבריי היקרים, התפרסם היום שמו של המועמד לתפקיד מנכ"ל משרד החינוך

משה טור פז:  סגולתו העיקרית היא שהוא תת-אלוף מצטיין בצבא ההגנה לישראל; כנראה גם אדם מצוין

משה טור פז:       אז בואו נשאל

משה טור פז:  יש רפורמת בגרויות עכשיו על סדר-היום, יש עליה ויכוח

משה טור פז:  מי יוביל את הדיון הזה? האם בגלל שמישהו עשה עבודה מצוינת בבנק מטרות בלבנון או בעזה הוא יוביל את רפורמת הבגרויות? יש בישראל רפורמת חינוך מיוחד, נדרשים בה תיקונים מעשיים מ-2018, כבר ארבע שנים

משה טור פז:  מי יוביל אותם? יש לילדי ישראל בעיה קשה במיומנויות המאה ה-21

משה טור פז:  מי יוביל את הדיון הזה? השר גולדקנופ, שישב פה לפני רגע, ניהל מערכת חינוך מפוארת

משה טור פז:  האם השר גולדקנופ היה ממנה לניהול מערכת החינוך הזו אדם שסגולותיו הן, בוא נגיד, יכולות מצוינות בתחום הפרדת אנשים מראשיהם? לא נראה לי

משה טור פז:       אם מצב מערכת החינוך בישראל היה מצוין וכל מה שנדרש הוא תחזוק, בואו נתחזק את המערכת לכמה שנים, ניחא

משה טור פז:  חבריי היקרים, מצב מערכת החינוך בישראל הוא נורא

משה טור פז:  מצב מערכת החינוך בישראל הוא שכונה

משה טור פז:  אני לא בטוח שרוב חברי הכנסת יודעים, אבל בעונה זו, בינואר, מתחיל הרישום לבתי הספר

משה טור פז:  מאות אלפי הורים ברגעים אלה רושמים את הילד שלהם במערכת המקוונת

משה טור פז:  יש המון בעיות – בעיות רישומיות, בעיות של אפליה, בעיות של גבולות בין בתי ספר, בעיות בשאלה של בית ספר אזורי או על-אזורי

משה טור פז:  אלפי בעיות

משה טור פז:  מי יטפל בהן? מי שפוגש את מערכת החינוך בפעם הראשונה אחרי 30 שנה מאז שהוא סיים אותה?     חבריי היקרים, זה לא רציני

משה טור פז:  החינוך בישראל הוא שכונה, וככה אנחנו לא נגיע לשום מקום

משה טור פז:  תודה

אמיר אוחנה: תודה לחבר הכנסת טור פז

אמיר אוחנה:  תעלה ותבוא חברת הכנסת מיכל מרים וולדיגר, ואחריה – חבר הכנסת עופר כסיף

אמיר אוחנה:  שלוש דקות לרשותך, גברתי, בבקשה

מיכל מרים וולדיגר: תודה, אדוני יושב-ראש הכנסת

מיכל מרים וולדיגר:  לדעתי זו פעם ראשונה שאני עומדת פה ואתה היושב-ראש, אז בהצלחה גדולה

אמיר אוחנה: תודה רבה

מיכל מרים וולדיגר: כבוד גדול

מיכל מרים וולדיגר:  חברי הכנסת היקרים, עברנו ארבע שנים של משבר פוליטי, משבר ארוך ומתמשך, שפגע קשות בתפקודם של משרדי הממשלה

מיכל מרים וולדיגר:  כעת אנחנו יוצאים לדרך חדשה, דרך מלאה אתגרים אך גם מלאה תקווה

מיכל מרים וולדיגר:      אני רוצה להודות בראש ובראשונה לחברי הוועדה המסדרת והעומד בראשה, שעשו עבודתם נאמנה

מיכל מרים וולדיגר:  אני רוצה גם לברך את כל הוועדות החדשות והעומדים בראשן

מיכל מרים וולדיגר:  אני מאחלת להם הצלחה גדולה, ואני בטוחה שהם יעשו את הטוב ביותר עבור כל אזרחי מדינת ישראל

מיכל מרים וולדיגר:      מטרת-העל של משרד האוצר היא ניהול נכון ואחראי של אוצר המדינה, אולם ניהול נכון, ניהול האוצר, איננו לחסוך כסף, איננו אומר שאנחנו נצטרך לצמצם ולעשות את ההוצאה המינימלית וכל הזמן שמירה הדוקה על הכספים שנכנסים אליו

מיכל מרים וולדיגר:  ניהול נכון פירושו יצירת שוק חופשי המבוסס על אחריות חברתית

מיכל מרים וולדיגר:  מדיניות כזאת תעשיר את קופת המדינה מחד גיסא, ומאידך גיסא היא תאפשר תמיכה משמעותית באוכלוסיות חלשות הזקוקות לתמיכה גדולה יותר של המדינה

מיכל מרים וולדיגר:       בכל שנות פעילותי חרתי על דגלי את מאבקן של האוכלוסיות הללו – אלה שנדחקו לתחתית סדר העדיפות, אלה שקולן לא נשמע; אנשים עם מוגבלויות, מוגבלויות שנראות ומוגבלויות שקופות

מיכל מרים וולדיגר:  אלה עומדים מול מערכות מנוכרות המקשות עליהם לקבל את הזכות הבסיסית ביותר – הזכות לחיים ולכבוד

מיכל מרים וולדיגר:       למשרדי הרווחה והבריאות נכנסו שרים מצוינים, ואני מאחלת להם הצלחה רבה בתפקידם

מיכל מרים וולדיגר:  אני בטוחה שנעבוד יחד בשיתוף פעולה למען כלל אזרחי מדינת ישראל, ובפרט למען אותן אוכלוסיות שכל כך זקוקות לנו

מיכל מרים וולדיגר:       היום, בהתרגשות גדולה, אני אצהיר אמונים ואיכנס לתפקידי כסגנית שר האוצר

מיכל מרים וולדיגר:  בכוונתי לסייע בכל כוחי לשר האוצר בצלאל סמוטריץ' בניהול נכון ואחראי של אוצר המדינה המתחשב בצרכים של כלל אזרחי המדינה

מיכל מרים וולדיגר:  לצד זאת, בכוונתי להמשיך לפעול למען אותן אוכלוסיות מוחלשות – כך עשיתי וכך אעשה

מיכל מרים וולדיגר:  מתוך כך, אני שמחה מאוד שנפלה בחלקי הזכות ליצור תקדים במשרד האוצר, מהחשובים במשרדי הממשלה, ולכהן כאישה ראשונה בתפקיד הרם הזה

מיכל מרים וולדיגר:       אני מבקשת להודות למשפחתי על התמיכה והאהבה לאורך הדרך, לכל השרים וחברי הכנסת של הציונות הדתית על שיתוף הפעולה, לפעילים הרבים של הציונות הדתית ולכלל הציבור הישראלי

מיכל מרים וולדיגר:  אנחנו נעשה, בעזרת השם, בין היתר באמצעות יצירת שוק חופשי, את הדברים הטובים ביותר למען החברה שלנו

מיכל מרים וולדיגר:       אז אני רוצה להגיד שהחיינו וקיימנו והגיענו לזמן הזה

מיכל מרים וולדיגר:  אנחנו נעשה, בעזרת השם, הכי טוב שאפשר

מיכל מרים וולדיגר:  תודה

אמיר אוחנה: תודה לחברת הכנסת וולדיגר

אמיר אוחנה:  יעלה ויבוא חבר הכנסת עופר כסיף, ואחריו – חבר הכנסת אחמד טיבי

אמיר אוחנה:  שלוש דקות לרשותך

עופר כסיף: תודה רבה, כבוד היושב-ראש

עופר כסיף:  ברכות והצלחה, קודם כול

אמיר אוחנה: תודה

עופר כסיף: חברי הכנסת, קודם כול, למרות שזה מאוד קשה לי, אני לא אתייחס לדברי ההבל שאמרה חברת הכנסת גוטליב

עופר כסיף:  חברי חבר הכנסת טיבי כבר יענה לה יפה

עופר כסיף:       יממה תחת ממשלת ממשלת דם, גזע ודמעות: רצח אדם עיאד, נער בן 15 ממחנה הפליטים דהיישה, פלישת הגזען הפחדן לאל-אקצא, הסתערות מתנחבלים משיחיים על כיפל חארס תוך כליאת התושבים הפלסטינים בבתיהם, טיהור אתני של מסאפר-יטא – וזה רק קצה הקרחון של פשעי הכיבוש והאפרטהייד ביממה אחת בלבד

עופר כסיף:  אכן, זאת הממשלה הקיצונית ביותר בהיסטוריה של המדינה - -     

משה ארבל: - - -     

עופר כסיף: - - אבל חבריה למדו מממשלות קודמות, כאלה שביצעו מעשי טבח בעצמן: טבח כפר קאסם, טבח קיביה ועוד

עופר כסיף:  הם יודעים שמסאפר-יטא כבר טוהרה אתנית על ידי שרון ב-1999 וזה נעצר על ידי בג"ץ

עופר כסיף:  הם יודעים שב-2007 פלשו מתנחלים לכיפל חארס, הרסו את בית הקברות וקינחו בכתובות "מוות לערבים"

עופר כסיף:       לממשלת דם, גזע ודמעות אין רצון בשיפור איכות החיים של האזרחים ואין עניין בביטחונם

עופר כסיף:  הרי במשך שנים ארוכות הזניחו ממשלות ישראל, בעיקר אלה של נתניהו, את תושבי הפריפריה בכלל והדרום בפרט בחינוך, בתעסוקה, בבריאות, בסביבה וגם מבחינה ביטחונית

עופר כסיף:  מטרת הממשלה היא לא להשיג בשי"ן אלא להסיג בסמ"ך את החברה לאחור, לימים אפלים של ריסוק ארגוני העובדים, של רדיפות פוליטיות, של הדרה מגדרית ומינית, של תורת גזע שלטת, הגבלת מיעוטים ואפלייתם, של קולוניאליזם מרושע ואלים

עופר כסיף:       אתמול לפני 88 שנים, ב-3 בינואר 1925, אל מול מפלגות אופוזיציה מפולגות שכשלו בגיוס העם להתנגדות, הפכה איטליה הפשיסטית לדיקטטורה על מלא מלא

עופר כסיף:  זכויות האזרח חוסלו, המדינה זוהתה עם השלטון, השלטון – עם המפלגה, והמפלגה – עם המנהיג, הדוצ'ה

עופר כסיף:  ממילא כל ביקורת על המנהיג, על המפלגה או על השלטון זוהתה אוטומטית כבגידה במדינה וחתירה תחת קיומה – מה שגרר אלימות מצד השלטונות והציבור גם יחד

עופר כסיף:  אל מול האי-יציבות הפוליטית והיעדר המשילות הבטיח מוסוליני הרים וגבעות תוך המצאת סכנות מדומיינות והזיות על איטליה הגדולה

עופר כסיף:  כידוע, סופו שכשל והוביל את עמו ואת מדינתו - -     

אמיר אוחנה: תם הזמן

עופר כסיף: - - לחורבן, פשיטת רגל ועוני מצמית

אמיר אוחנה: תם הזמן, אדוני

אמיר אוחנה:  משפט לסיום

עופר כסיף: תן לי, בבקשה, עוד עשר שניות

עופר כסיף:       רבותיי, ההיסטוריה חוזרת בדמותה של ממשלת נתניהו, בן גביר, סמוטריץ'

עופר כסיף:  כינונה של דיקטטורת דם וגזע, שסופה דמעות, המשך הפקרת הפריפריה והאוכלוסיות המוחלשות לאנחות – באל"ף; הנחות בה"א זה לאחרים – תוך המצאת סכנות מדומיינות, מציאת שעיר לעזאזל האשם כביכול בכל תחלואי החברה - -     

אמיר אוחנה: תודה

עופר כסיף: - - והזיות על ארץ ישראל השלמה - - -     

אמיר אוחנה: תודה לאדוני

עופר כסיף: נמשיך להיאבק לשוויון ולשלום לטובת כולנו, יהודים וערבים

עופר כסיף:  תודה

אמיר אוחנה: תודה לחבר הכנסת כסיף

אמיר אוחנה:  יעלה ויבוא חבר הכנסת אחמד טיבי, ואחריו – חברת הכנסת מירב כהן

אמיר אוחנה:  שלוש דקות לרשותך

אחמד טיבי: מכובדי היושב-ראש, סלאם עליכום ורחמת אללה וברכתו

אחמד טיבי:  (אומר בערבית:)     

ניסים ואטורי: בערבית

אחמד טיבי: (אומר בערבית: רק בערבית, ומי שלא מבין יכול לצאת

אחמד טיבי: )

טלי גוטליב: אי-אפשר לדעת

טלי גוטליב:  אחמד טיבי, לא מעניין מה אתה אומר

טלי גוטליב:  תדבר באיזו שפה שבא לך

טלי גוטליב:  אני בזה ליחס שלך אלינו

טלי גוטליב:  בזה ליחס שלך אלינו

טלי גוטליב:  תומך טרור

טלי גוטליב:  עומד בפרלמנט – לא רוצה שנבין אותו

טלי גוטליב:  ותגיד שאני לא אבין בעברית, לא אבין בערבית – אתה בינתיים בפרלמנט עם סמל מדינת ישראל פה

אחמד טיבי: אמרתי לך שצריך לקחת את התרופות שלוש פעמים ביום, בוקר, צוהריים, ערב - - -     

טלי גוטליב: - - -     

אחמד טיבי: לא לשכוח אותן

אחמד טיבי:  שלוש פעמים ביום, בוקר, צוהריים וערב

טלי גוטליב: זה לא מצחיק אותי

טלי גוטליב:  אתה תומך טרור

אחמד טיבי: בימי רביעי בתחילת כל חודש יש כאן פסיכיאטר

טלי גוטליב: זה לא מרשים אותי

טלי גוטליב:  זה לא מצחיק אותי

אחמד טיבי: את פשוט מביישת את הבית הזה

טלי גוטליב: אתה מבייש את מדינת ישראל - - -     

אחמד טיבי: הדרך המבזה שאת מדברת אל חברי הכנסת הערבים רק בגלל שהם מדברים ערבית - - -     

טלי גוטליב: תומך טרור, תומך טרור

אחמד טיבי: אוקיי, אוקיי

טלי גוטליב: זה למה אני לא רוצה שתהיה סגן יושב-ראש הכנסת

טלי גוטליב:  לא כי אתה ערבי - - -     

אחמד טיבי: את מפעילה טרור - - -     

אמיר אוחנה: תודה רבה

טלי גוטליב: לא כי אתה ערבי - - -     

אמיר אוחנה: חבר הכנסת אחמד טיבי, בבקשה

טלי גוטליב: אתה תומך במחבלים - - -   

אחמד טיבי: חלאס (אומר בערבית:)     

טלי גוטליב: - - - מקלל אותי - - - בערבית תקלל

טלי גוטליב:  בוא, תקלל אותי

אחמד טיבי: אגב, לא כל אדם ראוי להיות האויב שלי

אחמד טיבי:  צריך לעבור ועדת קבלה

טלי גוטליב: אני ממש - - -     

אחמד טיבי: אפילו את ועדת הקבלה להיות אויב את לא עברת

אחמד טיבי:  את לא מסוגלת

טלי גוטליב: אדוני, זה לא מצחיק אותי

טלי גוטליב:  אין לך חוש הומור

טלי גוטליב:  תתמקד במסרים

אמיר אוחנה: חברת הכנסת גוטליב, המסר ברור

אמיר אוחנה:  חבר הכנסת טיבי, בבקשה

אחמד טיבי: תודה רבה

אחמד טיבי:  מכובדי היושב-ראש, אני גם רוצה לדבר על הקריאות הגזעניות והנהמות שהיו נגד השחקן טוואטחה של בני סח'נין

אחמד טיבי:  זה אירוע גזעני, מבזה, נמוך, יצרי

אחמד טיבי:  לאחרונה במגרשי הכדורגל יש הידרדרות עצומה, לא רק בבית"ר ירושלים, לא רק ביציע המזרחי, גם אצל אוהדים של קבוצות נוספות

אחמד טיבי:  אפילו במכבי חיפה, שבנויה על שחקנים ערבים, יש קריאות גזעניות, למשל, נגדי ונגד אחרים – מכבי נתניה, בני יהודה, מכבי תל אביב

אחמד טיבי:  כדאי לקחת את זה לתשומת הלב

אחמד טיבי:       אני רוצה לקרוא ציטוטים, רבותיי, ובסוף אני אשאל אותך, אתכם, מי אמר את הדברים האלה על סמוטריץ' ועל אשתו, הוא, שם: סמוטריץ', השיער המתבדר שלך לא מרשים אותי

אחמד טיבי:  השקט הזה שלך, שמכסה על נפש שטופת דעות קדומות, נפש חסרת סיכוי אמיתי לחמלה, מפחיד אותי

אחמד טיבי:  אשתו של סמוטריץ' – נבערת, בדלנית, גזענית – ביקשה שמיילד ערבי לא יטפל בה, כי לידה היא רגע קדוש, וחלילה נדבק בתינוק הנולד איזה שביב חמלה ודאגה לזולת של מיילד ערבי

טלי גוטליב: היום סמוטריץ' לא היה אומר את זה

אמיר אוחנה: תודה

אמיר אוחנה:  תם הזמן, תם הזמן

אחמד טיבי: הרשו לי להיגעל, או יותר נכון להתבייש

אחמד טיבי:  היום סמוטריץ' רוצה ללדת לצד יהודיות, מחר היא תרצה חופי ים רק ליהודיות, מסעדות, אתרי נופש - - -     

אמיר אוחנה: תודה לך

אמיר אוחנה:  תם הזמן

אחמד טיבי: סמוטריץ', את מוזמנת לקרוא את הספר של היטלר, בטוח יעלו לך עוד רעיונות מבזים

מיכל מרים וולדיגר: די, אחמד, די - - -     

אמיר אוחנה: חבר הכנסת טיבי, חבר הכנסת טיבי, תודה רבה

אחמד טיבי: מי אמר את הדברים האלה? מי אמרה את הדברים האלה?     

אמיר אוחנה: חבר הכנסת טיבי - - -     

אחמד טיבי: אפילו אנחנו לא משווים חברי כנסת יהודים להיטלר

אמיר אוחנה: חבר הכנסת טיבי, אני מדבר אליך

אמיר אוחנה:  תם הזמן, והוספתי לך - - -     

טלי גוטליב: אל תדאג, זה לא אני, זה לא אני

טלי גוטליב:  אתה משקר

טלי גוטליב:  חברים, הוא משקר - - -     

אחמד טיבי: אדוני, אתה נתת להם להפריע לי, אתה נתת להם

אמיר אוחנה: לא, אתה - - -     

אחמד טיבי: מקובל שאתה נותן חצי דקה אולי

אמיר אוחנה: אתה ניהלת שיחה ערה - - -     

אחמד טיבי: אתה קטעת אותי, כי ידעת איפה לקטוע אותי

אמיר אוחנה: ברגע - - -     

אחמד טיבי: כי אני רוצה להזכיר שיש חברי כנסת יהודים - - -     

אמיר אוחנה: חבר הכנסת טיבי, נא לרדת

אמיר אוחנה:  אני מבקש לרדת

טלי גוטליב: אתה גם שקרן

אחמד טיבי: אני ארד, אבל אני מסביר לך, כי הערת לי

אמיר אוחנה: תנצל את ההפסקה אחר כך להסביר לי

אחמד טיבי: אני אסביר לך, אתה אמור להתייחס באופן שוויוני גם לח"כים יהודים וגם לח"כים ערבים

אמיר אוחנה: אני מתייחס באופן שוויוני לחלוטין

אחמד טיבי: כדאי להתייחס לכולם, ולא לתת למילים "תומכי טרור" להישמע כאן

אמיר אוחנה: באופן שוויוני לחלוטין

טלי גוטליב: תומך טרור

טלי גוטליב:  תומך טרור

אחמד טיבי: אתה מסכים עם "תומכי טרור"?     

אמיר אוחנה: אני אגיד לך מה, בואו לא נפרש את השתיקה של אף חבר כנסת כהסכמה למה שנאמר באולם, בסדר?     

אחמד טיבי: לא, לא, על כל חבר כנסת אפשר להגיד את זה

אמיר אוחנה: גם עם דבריך לא הסכמתי

אמיר אוחנה:  תודה, אדוני

אחמד טיבי: אבל מקובל – בוועדת האתיקה יש החלטות, וכל חבר כנסת, כל יושב-ראש חדש, הולך לפי החלטות - - -     

טלי גוטליב: דגל ישראל אין בחדר של הסיעה שלך

טלי גוטליב:  אין לך דגל

אמיר אוחנה: תודה, חבר הכנסת טיבי, תודה רבה

אחמד טיבי: אולי תבלמי את פיך, כי אני מדבר עם היושב-ראש

אחמד טיבי:  חלאס

טלי גוטליב: אתה לא תגיד לי לבלום את הפה שלי, שוביניסט

עאידה תומא סלימאן: מי אמר?     

אמיר אוחנה: תודה, תודה

אמיר אוחנה:  השיחה הסתיימה

אמיר אוחנה:  תודה, חבר הכנסת

אמיר אוחנה:  חברת הכנסת מירב כהן, ואחריה –חברת הכנסת עאידה תומא סלימאן

אחמד טיבי: תגידי להם, גוטליב, מי אמר את הדברים האלה? את אמרת את הדברים האלה

אמיר אוחנה: תודה לחבר הכנסת טיבי

אמיר אוחנה:  תודה

אמיר אוחנה:  שלוש - - -     

טלי גוטליב: לא אמרתי - - - אתה משקר

טלי גוטליב:  אני, בשונה ממך, גאה בכל דבר

אחמד טיבי: - - - היטלר - - -     

אמיר אוחנה: חברי הכנסת טיבי וגוטליב, נא להפסיק

אמיר אוחנה:  חברת הכנסת עאידה תומא סלימאן - - -     

טלי גוטליב: אדוני היו"ר, הוא הזכיר את השם שלי ויש לי זכות תגובה

אמיר אוחנה: אני לא רוצה להתחיל לקרוא קריאות, אנא מכם

אמיר אוחנה:  חברת הכנסת גוטליב, חברת הכנסת עאידה תומא סלימאן - - -     

עאידה תומא סלימאן: על מה את - - -      

טלי גוטליב: לא אמרתי על - - -     

אמיר אוחנה: חברת הכנסת גוטליב, אני מבקש ממך

אמיר אוחנה:  תודה

אמיר אוחנה:  תודה רבה

טלי גוטליב: - - - אני לא אסכים שידברו - - - זה אני, ואני עומדת מאחורי - - -     

אמיר אוחנה: תודה

אמיר אוחנה:  שלוש - - -     

אחמד טיבי: תתביישי - - - לפחות

אמיר אוחנה: חבר הכנסת טיבי, לא לעזור

אמיר אוחנה:  תודה

טלי גוטליב: ברור שאני מודה בזה, מה זאת אומרת? אני מבקשת זכות תגובה, אדוני היו"ר

טלי גוטליב:  משקרים על חשבוני

מירב כהן: היושב-ראש, לפני הנאום, אני חושבת שבעניין הערבית – הצעה לייעול – צריך פה איזה כתוביות, כשבן אדם מדבר בערבית, שנוכל להבין

אמיר אוחנה: בשביל זה צריך לדעת מראש מה הולך להגיד חבר הכנסת טיבי

אמיר אוחנה:  אני לא בטוח שאנחנו יכולים לעמוד במשימה הזאת

אמיר אוחנה:  אבל בכל אופן, שלוש דקות לרשותך, גברתי, בבקשה

מירב כהן: תודה, היושב-ראש, ובהצלחה

מירב כהן:  כשפורסמו ההסכמים הקואליציוניים והתברר שהולכים לקדם חוקים של אפליה - - -      

קריאות: - - -     

אמיר אוחנה: חברת הכנסת גוטליב

מירב כהן: אז אני אתחיל מהתחלה

אחמד טיבי: - - -     

אמיר אוחנה: חבר הכנסת טיבי, חבר הכנסת טיבי, תודה

מירב כהן: אני אתחיל מהתחלה

מירב כהן:  כבוד היושב-ראש, בהצלחה

מירב כהן:  כשפורסמו ההסכמים הקואליציוניים והתברר שהולכים לקדם כאן במדינה שלנו חוקים של אפליה וגזענות; כשהולכים להעביר יותר מתוספת של 10 מיליארד שקלים בשנה לחרדים למטרות שלא יכללו לימודי ליבה, שלא ישרתו ולא יעבדו, על מנת להנציח את העוני בחברה החרדית; כשהולכים לתת סכומי עתק לאבי מעוז כדי שיוכל לכפות את עמדותיו החשוכות על ילדי ישראל דרך מערכת החינוך – אמרו לנו: מה אתם דואגים? לא באמת הולכים לממש את ההסכמים האלה

מירב כהן:  הרי כבר אין אדם אחד בפוליטיקה הישראלית שבאמת מאמין לנתניהו ומצפה שהוא באמת ימלא את ההסכמים שהוא חותם עליהם

מירב כהן:  הרי אין לזה משמעות, אמרו לנו

מירב כהן:  אמרו לנו: תשפטו אותנו לפי המעשים

מירב כהן:       אז יאללה

מירב כהן:  רגע לפני שהממשלה הזו מסיימת שבוע ראשון לכהונתה, בואו נשפוט אותם לרגע אחד לפי מה שהם כבר הספיקו לעשות

מירב כהן:  אז ככה: מירי רגב הספיקה להודיע על ביטול נתיבי התחבורה הציבורית ועל כך שתשים מקלות בגלגלים, תרתי משמע, לפרויקט המטרו

מירב כהן:  זה בניגוד לעמדת כל גורמי המקצוע בתחום התחבורה

מירב כהן:  היא רוצה למעשה לוודא שאנחנו נמשיך לעמוד בפקקים גם עוד 30 שנה

מירב כהן:       נעבור לבצלאל סמוטריץ', שר האוצר

מירב כהן:  הספיק להנחות לבטל את המס על משקאות ממותקים - -      

מיכל מרים וולדיגר: ובצדק

מירב כהן: - - שוב, בניגוד לעמדת כל מומחי הבריאות והכלכלה, על מנת להבטיח שחרדים וערבים, שהם שתי הקבוצות העיקריות, שצורכות הכי הרבה את המשקאות האלה, ימשיכו לחלות בשיעור יוצא דופן במחלות השמנה, לב וסוכרת

מירב כהן:  איזו בשורה גדולה: נעודד תחלואה

קריאות: - - -     

מירב כהן: נעבור לאלי כהן

מירב כהן:  הספיק להודיע שמעכשיו ישראל תופסת את הצד הרוסי במלחמה עם אוקראינה, וכבר זכה לגינויים מארצות הברית, ולהבטיח בעצם במעשים האלה שישראל תהיה בצד הלא-נכון של ההיסטוריה בכל האירוע הזה של הפלישה הנוראית לאוקראינה

מירב כהן:       ונעבור לאיתמר בן גביר

מירב כהן:  במקום לרדת לנגב ולהתחיל לייצר משילות, במקום לדאוג לעוד שוטרים, פחות פרוטקשן, יותר הגנה על נשים שחוות אלימות במשפחה – במקום זה עלה עם אפוד קרמי ועשרות מאבטחים לעשות פרובוקציה בהר הבית

מירב כהן:  בדיוק מה שחסר לנו

מירב כהן:       עוד לא שבוע אחד, והתחושה היא שממש החלטתם להרוס לנו את המדינה בשיטתיות – עוד פקקים, עוד חולים, עוד יוקר מחיה ופחות ביטחון אישי

מירב כהן:  שאלוהים ישמור ממה מצפה לנו בשבוע הבא

מירב כהן:  תודה

אמיר אוחנה: תודה, גברתי

אמיר אוחנה:  חברת הכנסת עאידה תומא סלימאן, ואחריה – חברת הכנסת אימאן ח'טיב יאסין

אמיר אוחנה:  שלוש דקות לרשותך, בבקשה

עאידה תומא סלימאן: תודה, כבוד היושב-ראש

עאידה תומא סלימאן:  אני רוצה לדבר על דוח חדש של היחידה הממשלתית למאבק בגזענות במשרד המשפטים, שהוציאה את דוח הפעילות שלה לשנת 2022

עאידה תומא סלימאן:  התברר שיש ירידה במספר התלונות על מקרי גזענות, מ-430 ומשהו ל-380 תלונות

עאידה תומא סלימאן:  על פניו זה נחשב מצב טוב, אופטימי – יש פחות גזענות; יש פחות תלונות

עאידה תומא סלימאן:  אז יש פחות גזענות, כאילו

עאידה תומא סלימאן:  הלוואי שהמצב הוא ככה

עאידה תומא סלימאן:  אנחנו יודעים ואנחנו רואים ואנחנו שומעים גם בחדשות על מקרי גזענות מאוד בוטים שהולכים ומתפתחים ומגיעים לרחובות ומגיעים למצבים של אלימות קשה מאוד נגד אוכלוסיות

עאידה תומא סלימאן:  המצב אינו מעיד

עאידה תומא סלימאן:       ניסיתי להבין על מה מעידה הירידה במספר התלונות, ולצערי הרב אני חושבת שזה יכול להעיד, דבר ראשון, על חוסר אמון במערכות

עאידה תומא סלימאן:  חוסר אמון

עאידה תומא סלימאן:  אם אני אקום ואתלונן ואעשה מאמץ, זה יביא אותי למקום יותר טוב, שבאמת התופעה תמוגר ותהיה ירידה? זה מעיד על אמירה ברורה של הציבור, שאומר: נכשלתם – נכשלתם כמערכות שאמורות למגר את התופעה

עאידה תומא סלימאן:  להפך, הם רואים את המציאות והם רואים את העלייה שקורית

עאידה תומא סלימאן:       וזה גם יכול, לצערי הרב, להעיד על תופעה עוד יותר קשה: נורמליזציה של הגזענות

עאידה תומא סלימאן:  הציבור כבר מנרמל את היחס שלו לגזענות ומקבל אותה בשתיקה, מקבל אותה בקבלה

עאידה תומא סלימאן:  מה שהיה אמור לעורר את אמות הסיפים של כל המדינה על מקרה גזענות בעבר, או אמירות גזעניות, היום עובר בשקט, היום עובר בסדר

עאידה תומא סלימאן:      אומנם מתחזקים הקולות היום שנאבקים בגזענות, כאילו זה צמח רק לפני חודש

עאידה תומא סלימאן:  רק לפני חודשיים הציבור במדינת ישראל התחיל לגלות מקרים של גזענות

עאידה תומא סלימאן:  זה לא נכון

עאידה תומא סלימאן:  הגזענות הייתה קיימת

עאידה תומא סלימאן:  תשאלו אותנו

עאידה תומא סלימאן:  אנחנו, בני המיעוט הערבי, הרגשנו את זה, חווינו את זה ביום-יום

עאידה תומא סלימאן:       ואני רק רוצה להזכיר לכולם שאומנם זה מצוין שכולם מזדעקים עכשיו ורוצים אכן להיאבק בגזענות

עאידה תומא סלימאן:  חייבים לזכור את דבריו של הכומר מרטין נימלר, שאמר בצורה הכי ברורה: כשבאו לקחת את הקומוניסטים לא הגנתי עליהם, כי לא הייתי קומוניסט; כשבאו לקחת את הסוציאליסטים לא עשיתי כלום, כי לא הייתי סוציאליסט; כשבאו לקחת את היהודים גם לא עשיתי כלום, כי לא הייתי יהודי

עאידה תומא סלימאן:  כשבאו לקחת אותי, לא היה מי שיגן עליי

עאידה תומא סלימאן:  טוב שעכשיו מבינים שגזענות לא נעצרת בקבוצה אחת

עאידה תומא סלימאן:  אני חושבת שהגיע הזמן שכולנו נסרב ליחסי נרמול עם הגזענות

אמיר אוחנה: תודה לחבר הכנסת תומא סלימאן

אמיר אוחנה:  חברת הכנסת אימאן ח'טיב יאסין, ואחריה – חבר הכנסת איימן עודה

אמיר אוחנה:  שלוש דקות לרשותך

אימאן ח'טיב יאסין: כבוד היושב-ראש, כנסת נכבדה, התגובות בעולם לא מפסיקות להגיע

טלי גוטליב: זה לא נכון

בועז ביסמוט: זה לא נכון

אימאן ח'טיב יאסין: אתם יכולים להגיד "לא נכון" מפה עד הודעה חדשה

בועז ביסמוט: זה לא נכון

בועז ביסמוט:  זה שקר

אימאן ח'טיב יאסין: העובדה המוגמרת היא שמה שנעשה הוא דבר פסול

אימאן ח'טיב יאסין:  הכניסה, ההתגנבות למסגד אל-אקצא היא דבר פסול - -     

בועז ביסמוט: זה לא נכון

אימאן ח'טיב יאסין: - - היא דבר שאסור שיקרה, ואני מקווה שהשר למד את הלקח, ושהממשלה הבינה את הצעדים, ושהשר בעיקר יתמקד במשימה שלו

אימאן ח'טיב יאסין:  המשימה שלו במשרד שלו אמורה להיות שמירה על ביטחונם של אזרחי ישראל, ובינתיים הוא במצב כל כך רדוד וקשה

אימאן ח'טיב יאסין:  אולי ישכיל השר קצת להבין את גודל המהומה ולהתעסק עם הדברים החשובים

אימאן ח'טיב יאסין:      על אלאא אלג'ילאוי מרהט אתם לא תשמעו לא בחדשות ולא במקום אחר, כנראה, וגם השר לביטחון פנים לא ישמע עליו

אימאן ח'טיב יאסין:  הוא לא יודע שהבחור נעדר מאתמול, ושצריך לחפש אותו ולדאוג ולהתפלל שיגיע בשלום למשפחה שלו

אימאן ח'טיב יאסין:  על הצעיר הזה הוא לא שמע ואף אחד לא ישמע

אימאן ח'טיב יאסין:  אתם יודעים למה? כי הוא ילד ערבי

אימאן ח'טיב יאסין:  כי למי בכלל אכפת מנער או מילד מהדרום שחי בתת-תנאים שאי-אפשר לתאר אותם כאנושיים בכלל?     על שחקן הכדורגל טוואטחה אנחנו שמענו ועוד נשמע באולם הזה

אימאן ח'טיב יאסין:  מה קורה עם החוקים שמחוקקים בכל מיני ועדות על הגזענות, על האלימות במגרשי כדורגל? אם זה היה בחור יהודי, ההתנהלות הייתה אחרת, וכל האולם היה קם ממקומו ולא יושב

אימאן ח'טיב יאסין:      אז אנא, לפחות במשכן הזה שאנשים ישכילו להבין מה המשימה העיקרית שבשבילה אנחנו נמצאות ונמצאים כאן

אימאן ח'טיב יאסין:  אנחנו כאן כדי להעלות דברים ענייניים, כדי להביא פתרונות לסוגיות רציניות, ולא לסתם צעקות ואמירות

אימאן ח'טיב יאסין:  הגיע הזמן

אימאן ח'טיב יאסין:  תודה

אוריאל בוסו: תודה רבה לחברת הכנסת ח'טיב יאסין

אוריאל בוסו:  הנואם הבא – חבר הכנסת איימן עודה

אוריאל בוסו:  בבקשה, שלוש דקות לרשותך

איימן עודה: כבוד היושב-ראש, עמיתיי חברי וחברות הכנסת, בואו נחשוב על המצב האבסורדי הזה – שר בממשלת ישראל שטוענת שירושלים מאוחדת ונצחית, ירושלים המזרחית תחת כיבוש כבר 55 שנים, והשר רק מתגנב - - -     

בועז ביסמוט: המצב האבסורדי הוא הנוכחות שלך פה

איימן עודה: מתגנב

איימן עודה:  אתה מבין מה זאת אומרת מתגנב?     

בועז ביסמוט: האבסורד היחיד הוא הנוכחות שלך פה

איימן עודה: בסתר, לא מודיע לאף אחד

בועז ביסמוט: האבסורד הוא הנוכחות שלך פה

איימן עודה: 13 דקות, לא מעבר, אפילו לא רבע שעה

איימן עודה:  הוא לא יכול

איימן עודה:  כל ילד פלסטיני יכול להתהלך בירושלים המזרחית כרצונו

איימן עודה:  שר במדינת ישראל לא יכול

איימן עודה:  אז או שהתיאוריה לא נכונה, או שהמציאות לא נכונה

איימן עודה:  המציאות אומרת שיש עם פלסטיני - -     

טלי גוטליב: שיש פעילות טרור בירושלים

איימן עודה: - - שנכבש, וירושלים המזרחית תהיה בירת פלסטין

טלי גוטליב: אי-אפשר להסתובב בירושלים

טלי גוטליב:  יש בה טרור בכל מקום, אלימות בכל מקום

איימן עודה: התיאוריה אומרת שזו מאוחדת, מאוחדת

איימן עודה:  במה היא מאוחדת?     

טלי גוטליב: טרור, טרור, טרור

אוריאל בוסו: תאפשרו לו לסיים, בבקשה

איימן עודה: במה היא מאוחדת?     

טלי גוטליב: בכל מקום

טלי גוטליב:  פעילות טרור בכל מקום

טלי גוטליב:  אי-אפשר להסתובב בירושלים

איימן עודה: היא לא מאוחדת ולא כלום

איימן עודה:  היא מחולקת - -     

טלי גוטליב: אלימים, אכזריים

טלי גוטליב:  אתם אלימים ואכזריים

איימן עודה: - - וירושלים המזרחית תהיה בירת מדינת פלסטין

אוריאל בוסו: חברת הכנסת גוטליב

טלי גוטליב: אדוני היו"ר, הם מושלים בנו בטרור ברחובות ירושלים

טלי גוטליב:  אי-אפשר להסתובב פה

איימן עודה: אני רוצה לשאול – בזירה האחרת, זירת החוץ – למה נתניהו בחר באלי כהן להיות שר החוץ?     

טלי גוטליב: אין סוף לפעילות הטרור שלכם

איימן עודה: אחד – בגלל שהמטרה העיקרית היא סעודיה - -     

טלי גוטליב: אכזריים, פרימיטיביים, אלימים

אוריאל בוסו: חברת הכנסת גוטליב, ניתן לו לסיים

איימן עודה: - - אז רצה אחד ממוצא מצרי, ערבי

איימן עודה:  זו אסטרטגיה, כי הוא רואה שצריך לעשות נורמליזציה עם כל מדינות ערב, אבל בכלל לא עם העם הפלסטיני

איימן עודה:  ואנחנו נגד כל נורמליזציה בלי לפתור את הבעיה הפלסטינית

טלי גוטליב: אתם בעד טרור

איימן עודה: כל שלום נפרד עם מדינה ערבית מחליש את העם הפלסטיני

איימן עודה:  לזה אנחנו לא נסכים

טלי גוטליב: לדקור אזרחים

טלי גוטליב:  לדקור חיילים

אוריאל בוסו: חברת הכנסת גוטליב

טלי גוטליב: לדקור אזרחים שמסתובבים להם ברחובות

איימן עודה: אבל אני רוצה לשאול את שר החוץ, את אלי כהן - -     

טלי גוטליב: פיגועים, פיגועים, פיגועים בלי סוף

איימן עודה: - - מדי פעם עמדת פה ואמרת שהמדינה של הפלסטינים אמורה להיות בירדן

איימן עודה:  האם חזרת בך? האם יש לך את האומץ לחזור על זה כשאתה שר החוץ?     

טלי גוטליב: פעילות טרור, טרור ברחובות – סכינים, אקדחים, לבנות חבלה

איימן עודה: אני חושב שאתה פחדן

טלי גוטליב: אכזריים, פרימיטיביים

טלי גוטליב:  פעילות טרור בירושלים, בארץ, בכל מקום

איימן עודה: כשאתה שר חוץ, אני חושב שאתה פחדן, מוג לב, ואתה לא מוכן לחזור על המשפט הזה שוב, אבל המשפט הזה נקלט שוב ושוב מעל הבמה הזו

טלי גוטליב: ואתם תומכים בטרוריסטים

טלי גוטליב:  אתה תומך בטרוריסטים

איימן עודה: שר במדינת ישראל לא יכול להיכנס לירושלים המזרחית אלא כגנב

טלי גוטליב: תומך טרור

טלי גוטליב:  אתה תומך טרור

איימן עודה: לכן צריך לסיים את הכיבוש הארור הזה, ותקום מדינה פלסטינית שבירתה ירושלים המזרחית

איימן עודה:  תודה

טלי גוטליב: לא תקום כאן מדינה פלסטינית

טלי גוטליב:  תומך טרור, חותר תחתינו

טלי גוטליב:  חותר תחת קיומנו כמדינה יהודית ודמוקרטית - - -     

אוריאל בוסו: תודה רבה

אוריאל בוסו: חברת הכנסת גוטליב

טלי גוטליב: אכזריים

טלי גוטליב:  תומכי טרור

אוריאל בוסו: חברת הכנסת גוטליב

איימן עודה: אבלולו, אבלולו

טלי גוטליב: תומכי טרור

אוריאל בוסו: תודה רבה לחבר הכנסת איימן עודה

טלי גוטליב: בוא לקלל אותי, תרביץ לי, מה? תומכי טרור

טלי גוטליב:  פה בירושלים יש פיגועים, אי-אפשר להסתובב כאן

קריאה: היו"ר, מה קורה פה - - -     

עאידה תומא סלימאן: - - -     

עאידה תומא סלימאן: - - - תפסיקי כבר

אוריאל בוסו: חברת הכנסת גוטליב, אני רוצה להמשיך

אוריאל בוסו:  תודה רבה

טלי גוטליב: תומכי טרור, זה מה - - -     

עופר כסיף: - - - היא לא מפסיקה לצרוח

טלי גוטליב: תומכי טרור

טלי גוטליב:  אי-אפשר להסתובב בירושלים

טלי גוטליב:  תומכי טרור

אוריאל בוסו: חברת הכנסת גוטליב, אני לא רוצה לקרוא אותך לסדר קריאה ראשונה

אוריאל בוסו:  תודה

איימן עודה: למה? למה? למה?     

עאידה תומא סלימאן: למה אתה לא רוצה?     

איימן עודה: כבר חצי שעה היא - - -     

אוריאל בוסו: כי גם אותך אני לא רוצה לקרוא לסדר קריאה ראשונה

טלי גוטליב: תקרא אותי

טלי גוטליב:  תקרא אותי לסדר קריאה ראשונה

איימן עודה: כבר חצי שעה - - -     

אוריאל בוסו: כי גם כשאתה עמדת כאן ואמרת "כיבוש" – לא מחיתי בגלל הדבר הזה

אוריאל בוסו:  לכל אחד מפריע

קריאות: - - -     

עופר כסיף: מה זה?     

עאידה תומא סלימאן: - - -     

טלי גוטליב: הם רוצים פה מדינה פלסטינית - - -     

אוריאל בוסו: חברת הכנסת גוטליב, תודה רבה

עאידה תומא סלימאן: מה זה צריך להיות?     

אוריאל בוסו: לפני שאמשיך, ברשותכם, אני רוצה לברך את חברי הפרלמנט הצרפתי שבאו לכבד אותנו כאן, כ-17 חברי פרלמנט, ואת הארגון "אלנט", ובראשם מר אריה בן שמחון

אוריאל בוסו:  ברוכים הבאים לכנסת ישראל

אוריאל בוסו:  תודה רבה

עאידה תומא סלימאן: איזה כנסת

טלי גוטליב: רק בישראל תומכי טרור - - -     

איימן עודה: - - -     

טלי גוטליב: רק בישראל תומכי טרור יושבים פה

אוריאל בוסו: הנואם הבא, בבקשה, חבר הכנסת מנסור עבאס – אינו נוכח; חבר הכנסת ואליד אל הואשלה – אינו נוכח; חברת הכנסת אפרת רייטן מרום – אינה נוכחת

אוריאל בוסו:  ברשותכם, אני רוצה להזמין את חבר הכנסת אופיר כץ, יושב-ראש הוועדה המסדרת, לסכם את הדיון

אוריאל בוסו:  חמש דקות לרשותך, בבקשה

הוועדה המסדרת): תודה רבה, אדוני היושב-ראש

הוועדה המסדרת):  שיהיה לך בהצלחה

אוריאל בוסו: תודה

הוועדה המסדרת): זו בשורה גדולה – הקמת הוועדות

הוועדה המסדרת):  אני חושב שגם בקואליציה וגם באופוזיציה חברי הכנסת רוצים להתחיל לבצע את מה שלשמו הם נשלחו לכאן – לשרת את הציבור

הוועדה המסדרת):  אני שוב חוזר על מה שעברנו בעצם בוועדה

הוועדה המסדרת):  זה התחיל לפני שנה וחצי

הוועדה המסדרת):  נעשה פה מעשה שלא ייעשה

הוועדה המסדרת):  אחרי מסורת ארוכת שנים שבה מכבדים – הקואליציה מכבדת את האופוזיציה - - -     

אוריאל בוסו: האגף השמאלי כאן במליאה, רכזי הסיעות

אוריאל בוסו:  חבר הכנסת הנכנס יוני מישרקי, תכף יזכירו את השם שלך עוד יותר, ותצהיר אמונים

אוריאל בוסו:  בינתיים לשמור שם על השקט

אוריאל בוסו:  בבקשה

הוועדה המסדרת): תודה, אדוני

הוועדה המסדרת):       אז מסורת של שנים בכנסת ישראל, שבה יש אופוזיציה ויש קואליציה, ותמיד תמיד הקואליציה נתנה את המקום הראוי לאופוזיציה, מה שבא לידי ביטוי כמובן בהרכבי הוועדות, חלוקת הוועדות

הוועדה המסדרת):  לצערי, לפני שנה וחצי הנוהג הזה נקטע, הסתיים, כשעלתה ממשלה, ממשלת ההונאה, והם החליטו שהאופוזיציה לא מעניינת אותם

הוועדה המסדרת):  האופוזיציה זה אנשים שאין להם קהל בוחרים, אין להם ייצוג, והכבוד והדדיות שבין אופוזיציה לקואליציה מבחינתם לא היו קיימים יותר

הוועדה המסדרת):       כיצד בא לידי ביטוי אותו כבוד? האופוזיציה הייתה מקבלת את היחס לפי המפתח בחלוקת הוועדות – כל סיעה לפי המקומות שיש לה בכנסת

הוועדה המסדרת):  כך עושים את זה בוועדות

הוועדה המסדרת):  הקואליציה בעצם החליטה שהיא לא נותנת לנו את המקומות

הוועדה המסדרת):  אני חוזר על זה: הם פשוט הרסו נוהג של הרבה שנים, נוהג שנותן את הכבוד לאופוזיציה

הוועדה המסדרת):       מה שעשינו פה הוא שאנחנו השתמשנו בתקדים שלהם, בתקדים הנוראי הזה, וגם אנחנו שמנו את הרכבי הוועדות באותו אופן שבו הם השתמשו נגדנו

הוועדה המסדרת):  הם היו צריכים להבין שהשלטון זה לא לעולם, ויש ציבור שבוחר מי ירכיב את הממשלה

הוועדה המסדרת):  עכשיו הם בצד הזה, ועכשיו הם רואים את הדבר הזה

הוועדה המסדרת):  כמו שאמרתי, היו חברות כנסת חדשות באופוזיציה שנדהמו לראות את החלוקה, ואז הסברנו להן שהחברים שלהן עשו לנו את זה בדיוק

הוועדה המסדרת):       עדיין, אני שמח שבסופו של דבר הגענו להרכב טוב, ואנחנו נתחיל את עבודת הכנסת, אופוזיציה וקואליציה, למען כלל אזרחי ישראל, ואני מבקש מכולם לתמוך בהצעה

הוועדה המסדרת):  תודה

אמיר אוחנה: תודה ליושב-ראש הוועדה המסדרת

אמיר אוחנה:  השר קיש ביקש להוסיף כמה דברים בשם הממשלה

אמיר אוחנה:  בבקשה

החינוך יואב קיש: כבוד היושב-ראש, כנסת נכבדה, אני חייב להתייחס למה שהיה בכנסת הקודמת – אירוע שמכתיב את ההתנהלות של הכנסת הזאת

החינוך יואב קיש:  אני אומר את זה בצורה הכי ברורה לכל מפלגת יש עתיד – שלא סתם הם לא נמצאים פה

החינוך יואב קיש:  חבריי מהקואליציה והשרים, יש עתיד לא נמצאים פה כי מה שהם עשו בכנסת הקודמת, את זה הם עכשיו אוכלים

החינוך יואב קיש:  הם מבינים שמה שהם עשו פגע בכנסת הזאת

החינוך יואב קיש:       אני אומר לך, היושב-ראש, הם היו חייבים להבין שהנזק שהם עשו, יש לו השפעה

החינוך יואב קיש:  אי-אפשר להתעלם מזה

החינוך יואב קיש:  הם עכשיו מרגישים את זה על עצמם, אבל אני בהחלט אבין, היושב-ראש, אם בעתיד תחליט לעשות איזה מהלך שאולי יוציא את הפיגוע הקשה של סיעת יש עתיד, שהובילה את הכנסת הקודמת, עשו בכנסת הזאת

החינוך יואב קיש:       אני חושב שאנחנו עשינו דבר פשוט – וזה לכל מי שמתלונן ואומר: איך יכול להיות ומה היה

החינוך יואב קיש:  עשינו

החינוך יואב קיש:  ראש הממשלה, חשוב לי רגע שגם אתה תהיה איתי

החינוך יואב קיש:  ראש הממשלה, חשוב לי שגם אתה תהיה איתי

החינוך יואב קיש:  יריב לוין שר המשפטים וראש הממשלה, חשוב לי שתהיו

החינוך יואב קיש:  מה שקורה פה עכשיו בכנסת זה בדיוק העתק-הדבק של מה שקרה בכנסת הקודמת, רק שהעסק התהפך – הם מקבלים את הדייסה שהם בישלו לנו

החינוך יואב קיש:  עכשיו על זה אנחנו הולכים להצביע

החינוך יואב קיש:  תודה רבה

אמיר אוחנה: חברי הכנסת, לפני שנעבור להצבעה על הצעת הוועדה המסדרת, נקיים את הצהרת האמונים של חבר הכנסת יונתן מישרקי

אמיר אוחנה:       אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת של חבר הכנסת יואב בן צור, שנכנסה לתוקפה ביום שלישי י' בטבת,התשפ"ג, 3 בינואר 2023, בא במקומו חבר הכנסת יונתן מישרקי

אמיר אוחנה:       חבר הכנסת יונתן מישרקי, בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אקרא בפניך את נוסח הצהרת האמונים של חבר הכנסת, ואתה תקום ותצהיר: "מתחייב אני"

אמיר אוחנה:       זהו נוסח ההצהרה:      אני מתחייב לשמור אמונים למדינת ישראל ולמלא באמונה את שליחותי בכנסת

אמיר אוחנה:  בבקשה, אדוני

יונתן מישרקי: מתחייב אני

אמיר אוחנה: תודה רבה לחבר הכנסת מישרקי

אמיר אוחנה:  בהצלחה גדולה

אמיר אוחנה: אנחנו עוברים להצבעה על החלטת הוועדה המסדרת בדבר הרכב הוועדות

אמיר אוחנה:  ההצבעה תהיה אלקטרונית

אמיר אוחנה:  נא לשבת במקומותיכם

אמיר אוחנה:  אני אבקש מכל חברות וחברי הכנסת לתפוס את מקומותיהם

אמיר אוחנה:  רבותיי, אנחנו עוברים להצבעה, בבקשה

אמיר אוחנה: בעד הצעת הוועדה המסדרת – 70 

אמיר אוחנה: נמנעים –  אין 

אמיר אוחנה: בעד – 70 חברי כנסת, אין מתנגדים, אין נמנעים

אמיר אוחנה:  אני קובע שהצעת הוועדה המסדרת בדבר הרכב הוועדות התקבלה

מירי רגב: סליחה, סליחה - - -       

אמיר אוחנה: לחצת בזמן וזה לא נקלט? אנחנו נבדוק את זה, ואם אכן כך, נצרף את קולך, כמובן, להצעת ההחלטה

אמיר אוחנה: חבריי, אנחנו עוברים לסעיף הבא על סדר-היום – הודעת הממשלה בעניין מינוי סגני שרים

אמיר אוחנה:  ימסור את ההודעה שר החינוך והשר המקשר בין הממשלה לכנסת חבר הכנסת יואב קיש

אמיר אוחנה:  בבקשה, אדוני

אמיר אוחנה:  אנחנו מתקנים את ההצבעה ומוסיפים את קולה של חברת הכנסת מירי רגב, כלומר, 71 הצביעו בעד, לאור התקלה הטכנית שהייתה אצלה במסך

אמיר אוחנה:  בבקשה, חבר הכנסת קיש – השר קיש

החינוך יואב קיש: כבוד היושב-ראש, כנסת נכבדה, מינוי סגני שרים

החינוך יואב קיש:  אני מתכבד להודיעך כי הממשלה החליטה, בהתאם לסעיף 25(א) לחוק-יסוד: הממשלה, לאשר את מינוים של סגני השרים המפורטים להלן:     חבר הכנסת אבי מעוז מתמנה על ידי ראש הממשלה לסגן שר במשרד ראש הממשלה; חבר הכנסת משה ארבל מתמנה על ידי שר הפנים ושר הבריאות, בהסכמת ראש הממשלה, לסגן שר במשרד הפנים ולסגן שר במשרד הבריאות; חבר הכנסת משה אבוטבול מתמנה על ידי שר החקלאות ופיתוח הכפר, בהסכמת ראש הממשלה, לסגן שר במשרד החקלאות ופיתוח הכפר; חבר הכנסת יעקב טסלר – שהוא לצערי עדיין לא נמצא, עקב נסיעה לשמחה משפחתית של חתונת בנו; בשעה טובה, שיזכו להרבה בריאות והצלחה כל המשפחה – מתמנה על ידי שר התרבות והספורט, בהסכמת ראש הממשלה, לסגן שר במשרד התרבות והספורט; חבר הכנסת אורי מקלב מתמנה לסגן שר במשרד ראש הממשלה ולסגן שר במשרד התחבורה והבטיחות בדרכים על ידי ראש הממשלה ועל ידי שרת התחבורה והבטיחות בדרכים, בהסכמת ראש הממשלה; חברת הכנסת מיכל וולדיגר מתמנה – רצינו שתהיה הסגנית שלך, היושב-ראש – לשמחתנו בסך הכול, אני חושב, היא מתמנה על ידי שר האוצר, בהסכמת ראש הממשלה, לסגנית שר במשרד האוצר

החינוך יואב קיש:  בהצלחה למיכל

החינוך יואב קיש:      בהתאם לסעיף 25(א) לחוק-יסוד: הממשלה, מבקשת הממשלה למסור הודעה – איננה דורשת הצבעה בכנסת – על מינוי סגני השרים

החינוך יואב קיש:  תודה

אמיר אוחנה: תודה רבה לשר יואב קיש

אמיר אוחנה: כמצוות החוק, נעבור עתה להצהרות האמונים של סגני השרים

אמיר אוחנה:  נקיים את סדר הצהרות האמונים לפי סדר האל"ף-בי"ת

אמיר אוחנה:  ראשון יעלה ויבוא סגן השר משה אבוטבול

אמיר אוחנה:  מייד אחריו – סגן השר משה ארבל

משה אבוטבול: בשם השם נעשה ונצליח, בסייעתא דשמיא

משה אבוטבול:  אני, משה אבוטבול בן אליהו, זכרו לברכה, ובן ורדה, תיבדל לחיים טובים, אמן, מתחייב לשמור אמונים למדינת ישראל ולחוקיה, למלא באמונה, בעזרת השם, את תפקידי כסגן שר ולקיים את החלטות הכנסת

משה אבוטבול:  אמן

אמיר אוחנה: בשעה טובה ומוצלחת

אמיר אוחנה:       יעלה ויבוא סגן השר משה ארבל

אמיר אוחנה:  בבקשה, אדוני

משה ארבל: אני, משה ארבל, בן רחמים ואילנה, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת

אמיר אוחנה: בשעה טובה ומוצלחת

אמיר אוחנה:       תעלה ותבוא סגנית השר מיכל מרים וולדיגר

אמיר אוחנה:  בבקשה, גברתי

מיכל מרים וולדיגר:  תודה, אדוני

מיכל מרים וולדיגר:  אני, מיכל מרים וולדיגר, בת אליעזר יעקב ורבקה, מתחייבת לשמור אמונים למדינת ישראל ולחוקיה, למלא באמונה את תפקידי כסגנית השר ולקיים את החלטות הכנסת

אמיר אוחנה: בשעה טובה ומוצלחת

אמיר אוחנה:       יעלה ויבוא סגן השר אבי מעוז

אבי מעוז: בעזרת השם יתברך, אני, אביגדור מעוז, בן אלתר ישראל, זכרו לברכה, ואסתר פרל, תיבדל לחיים ארוכים וטובים, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת

אמיר אוחנה: בשעה טובה ומוצלחת

אמיר אוחנה:       יעלה ויבוא סגן השר אורי מקלב

אורי מקלב:  אני, אורי מקלב, בן הרב מרדכי ומרת נחמה, מתחייב לשמור אמונים למדינת ישראל ולחוקיה ולמלא, בעזרת השם, באמונה את תפקידי כסגן שר ולקיים את החלטות הכנסת

אורי מקלב:  תודה רבה

אמיר אוחנה: ברכות לסגני השרים

אמיר אוחנה:       חברי הכנסת, תם סדר-היום

אמיר אוחנה:  הישיבה הבאה תתקיים ביום שני ט"ז בטבת התשפ"ג, 9 בינואר 2023, בשעה 16:00

אמיר אוחנה:  ישיבה זו נעולה